
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว สมัยสามัญ
สมัยที่ ๒ ครั้งที่ ๑ / ๒๕๕๕ 
.........................................................................................

 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหารส่วนตำบลแม่เจ้าอยู่หัว สมัยสามัญ สมัยที่ ๒ ครั้งที่ ๑ ประจำปี ๒๕๕๕ เมื่อวันที่ ๘ มิถุนายน ๒๕๕๕  เวลา ๑๐.๐๐ น. ณ ห้องประชุมสภาองค์การบริหารส่วนตำบลแม่เจ้าอยู่หัว เพื่อพิจารณาร่างแผนพัฒนาสามปี (พ.ศ.๒๕๕๖ - ๒๕๕๘)


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่  ๒ เดือน กรกฎาคม พ.ศ. ๒๕๕๕๕ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๒ ครั้งที่  ๑ / ๒๕๕๕
วันที่ ๘ มิถุนายน ๒๕๕๕  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น  จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง  เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	๒๑
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	

	๕
	นายสำรวล   เมืองจีน
	เลขาศูนย์ประสาร อปพร.
	สำรวล   เมืองจีน
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	๑.๑ เรื่องโรงงานนครน้ำมันปาล์ม ได้แจ้งว่าทางโรงงานได้ปรับปรุงเครื่องกรองควันและกลิ่นที่ผลิตปาล์มเรียบร้อยแล้ว ให้ อบต.สามารถเข้าไปตรวจสอบและแจ้งราษฎรในพื้นที่ได้รับผลกระทบทราบด้วย
๑.๒ เรื่องโครงการตรวจสอบโรงสูบน้ำประปาน้ำดิบของหมู่ที่ ๓,๘,๙ ในวันที่ ๑๒ มิถุนายน ๒๕๕๕ เวลา ๐๙.๓๐ น.จากหน่วยงานโครงการพระราชดำริลุ่มน้ำปากพนัง

	ระเบียบวาระที่ ๒ 
	- เรื่องรับรองรายงานการประชุมครั้งที่แล้ว

	นายภักดี   ม้าแก้ว
ประธานสภา อบต.
	- การรับรองรายงานการประชุมครั้งที่แล้ว สมาชิกท่านใดจะขอเปลี่ยนแปลงและเพิ่มเติมอะไรที่ตกหล่น ขอเชิญครับ

	นายธีรชัย  หนูทอง
ส.อบต.หมู่ที่ ๘
	- ผมขอเปลี่ยนแปลงชื่อผมผิด ในหน้าที่ ๒๑ นายธีรยุทธ หนูทอง ผมชื่อธีรชัยครับ ให้เปลี่ยนด้วยครับ

	นายภักดี   ม้าแก้ว
ประธานสภา อบต.
	-ให้สมาชิกแก้ด้วยนะครับ ท่านอื่นครับ ถ้าไม่มีผมถือว่าสภารับรองรายงานการประชุมครั้งที่แล้ว

	ระเบียบวาระที่ ๓ 
	- เรื่องเสนอเพื่อพิจารณาและขออนุมัติ

	
	๓.๑ ขออนุมัติเปลี่ยนแปลงคำชี้แจง หมวดรายจ่ายเพื่อการลงทุน ประเภทค่าครุภัณฑ์ไฟฟ้า ของสำนักงานปลัด ค่าจัดซื้อเครื่องโทรสารและครุภัณฑ์โฆษณาและเผยแพร่ ค่าจัดซื้อมัลติมีเดียโปรเจคเตอร์

	นายภักดี  ม้าแก้ว
ประธานสภา อบต.
	- ผมจะให้ปลัด อบต.ชี้แจง ๒ เรื่องแล้วจะขอมติรวมครั้งเดียวไปเลยนะครับ


	นายชัยวัฒน์   สิทธิศักดิ์
ปลัด อบต.
	- ในเรื่องแรกการจัดซื้อเครื่องโทรสารตามข้อบัญญัติตั้งไว้ ๘,๕๐๐ บาท เพื่อจ่ายเป็นค่าเครื่องโทรสารระบบเลเซอร์ ความเร็วส่งแฟ๊กซ์ไม่น้อยกว่า ๖ วินาที / แผ่นหน่วยความจำไม่น้อยกว่า ๑๖ MB การจ่ายส่งอัตโนมัติ ๒๗๐ เลขหมายส่งเอกสารจัดได้ครั้งละ ๒๐ แผ่น ถ่ายเอกสารได้ ๙๙ สำเนา ถาดบรรจุกระดาษได้ ๒๐๐ แผ่นและที่จะเปลี่ยนแปลงคำชี้แจงก็เพราะตามสเปกที่กำหนดหาซื้อไม่ได้ จึงมีความจำเป็นขอเปลี่ยนแปลงสเปกให้แต่ราคาเท่าเดิมนะครับ ที่ขอเปลี่ยนเป็นการจัดซื้อเครื่องโทรสารแบบตั้งโต๊ะระบบเลเซอร์มาตรฐานITU-T GROUP 3 ความเร็วในการส่งเอกสาร ๒ วินาที ต่อแผ่น สามารถส่งเอกสารต่อเนื่องได้ครั้งละ ๒๐ แผ่น สามารถแยกความแตกต่างระดับสีเทาได้๖๔ ระดับ สามารถบันทึกบันทึกเลขหมายโทรสารแบบสัมผัสเดียว ๒๐ หมายเลข แบบรหัสย่อ ๒๕๐ หมายเลข สามารถแยกสัญญาณโทรสารหรือโทรศัพท์อัตโนมัติได้ สามารถพิมพ์รายงานการรับ-ส่งอัตโนมัติหรือแต่ละครั้งเพื่อแจ้งผล ได้ ๕๐ รายการหน่วยความจำ ๑๖ MB สามารถบันทึกเอกสารในเครื่องได้ ๕๐๐ หน้า (A4) กรณีกระดาษ หรือผงหมึกหมดถาดบรรจุกระดาษ ๒๕๐ แผ่น พร้อมช่องป้อนมือ ๑  แผ่น ถ่ายเอกสารได้มีระบบประหยัดพลังงาน รับประกัน ๑ ปี ยกเว้นวัสดุเส้นเปลืองครับ นี่เป็นการเปลี่ยนแปลงคำชี้แจงใหม่ของเครื่องโทรสารใหม่นะครับ ไม่ทราบสมาชิกท่านใดจะซักถามอะไรเพิ่มเติมบ้างครับ เมื่อไม่มีสมาชิกซักถามผมจะขอชี้แจงงบประมาณค่าโฆษณาและเผยแพร่ตั้งไว้ ๑๑๐,๕๐๐ บาท ของเดิมค่าจัดซื้อมัลติมีเดียโปรเจคเตอร์ตั้งไว้ ๙๙,๐๐๐ บาท ระดับ SVQA ขนาดไม่น้อยกว่า๓,๔๐๐ ANSI LUMENS จำนวน ๑ เครื่องอายุหลอดภาพไม่น้อยกว่า ๓,๐๐๐ ชั่วโมง และเป็นค่าจัดซื้อจอรับภาพตั้งไว้ ๑๑๐,๕๐๐ บาท เพื่อซื้อจอรับภาพพิกัดมอเตอร์ไฟฟ้าขนาดเส้นทแยงมุม ขนาดไม่น้อยกว่า ๑๐๐ นิ้ว จอภาพ เนื้อจอแบบMatt White เนื้อจอทำจาก fiber glass ด้านหลังเคลือบสีดำ สามารถทำความสะอาดได้ มอเตอร์ไฟฟ้าสามารุหมุนย้อนกลับและควบคุมการหยุดของจอได้ทุกตำแหน่งและจะหยุดอัตโนมัติเมื่อขึ้นสุดและลงสุด โดยรีโมทควบคุม สามารถติดตั้งกับผนังหรือเพดานได้ ใช้กับไฟ ๒๒๐ v.๕๐ Hz ครับนี่คือรายละเอียดของเดิม แต่ผมหาซื้อตามรายละเอียดไม่ได้ จึงมีความจำเป็นขอเปลี่ยนแปลงคำชี้แจงให้ เป็นค่าจัดซื้อมัลติมีเดียโปรเจคเตอร์เป็นเงิน ๕๑,๘๐๐ บาท รายละเอียดเครื่องฉายภาพLDC (3LCD) liquid crystal panel ไม่น้อยกว่า 0.70 นิ้ว ความละเอียด XGA 1024x768 dpi (4.3) ความสว่างไม่น้อยกว่า 3,300 lumen แสดงสีได้ 16.77 ล้านสี อัตราความเปรียบต่างไม่น้อยกว่า 320:1 หลอดภาพชนิด High pressure mercury (180 วัตต์ โหมดมาตรฐานและ 136 วัตต์ในโหมดพลังงานต่ำ) รองรับสัญญาณระบบ NTSC,PALและ SECAM มีเมนูของเครื่องเป็นภาษาไทย สัญญาณภาพอินพุท D-sub 15 pin จำนวน 2 ช่อง (มีสวิตซ์เลือกให้เป็นสัญญาณออกจอภาพ ได้ 1ช่อง), S-Video 1 ช่อง , สัญญาณวิดีโอ RCA 1 ช่อง และช่องต่อ RS232C จำนวน 1 ช่อง สัญญาณเสียงมีช่องต่อ 3.5 mm ขาเข้า 1 ช่องและช่องต่อ3.5 mm ขาออก 1ช่อง ลำโพงติดตั้งภายในตัวเครื่องกำลังขับ 1 วัตต์ มีเครื่องทำงานในโหมดปกติใช้พลังงาน 270 วัตต์ หรือน้อยกว่า การรับประตัวเครื่อง 2 ปี ราคาเครื่องละ 32,900 บาท ไม่รวมภาษีมูลค่าเพิ่ม และจอภาพราคา 9,900 บาท ค่าติดตั้งเครื่องและอุปกรณ์อื่นๆ 5,000 บาท และมีจอภาพเคลื่อนที่ในราคา  4,000 บาท รวมแล้วทั้งสิ้น 51,800 บาทถ้วน งบประมาณก็ลดลงมาจากที่ตั้งไว้ในข้อบัญญัติ 58,700 บาทถ้วน ครับสมาชิกจะซักถามอะไรเพิ่มเติมก็เชิญครับ แต่ที่เป็นภาษาอังกฤษผมก็ไม่รู้ว่าอะไรนะครับบอกตรงๆเพราะเป็นรหัสของเขาผมไม่ทราบครับ ขอเชิญครับ

	นายปรีชา   เดชสุทธิ์
ส.อบต.หมู่ที่ ๗
	- แล้วต้องประมาณการทำไม ไม่ประมาณการให้ถูกต้องและก็สามารถซื้อได้   เลยทำให้งบเพื่อการพัฒนาด้านอื่นลดลงตั้ง  ๕๘,๗๐๐ บาท 



	นายชัยวัฒน์   สิทธิศักดิ์
ปลัด อบต.
	- ผมขอบอกว่าตอนประมาณการ ผมขอให้ช่างโอส่วนโยธาเปิดหาในอินเตอร์เน็ต น้องเขาก็ค้นหาได้มา ผมก็เอาตามที่น้องเขาค้นให้ครับ ท่านอื่นละครับมีอะไรเพิ่มเติมก็ขอเชิญ ถ้าไม่มีผมก็ให้ประธานฯดำเนินการต่อไปนะครับ

	นายภักดี  ม้าแก้ว
ประธานสภา อบต.
	- สมาชิกก็ได้รับฟังคำชี้แจงในการขอเปลี่ยนแปลงคำชี้แจงของปลัด อบต.ไปแล้วและก็ตามเอกสารในมือของท่าน สมาชิกต้องเข้าใจด้วยนะครับว่าบางอย่างเราตั้งสเปกสูงราคาสูงก็ไม่สามารถหาซื้อได้ และนี่ก็ใกล้จะสิ้นปีงบประมาณแล้ว ถ้าไม่ขอเปลี่ยนแปลงก็คงต้องไปตั้งในงบประมาณหน้าอีก

	นายภักดี  ม้าแก้ว
ประธานสภา อบต.
	- ต่อไปผมจะขอมติที่ประชุมนะครับทั้ง 2 รายการนะครับ สมาชิกท่านใดเห็นชอบให้เปลี่ยนแปลงคำชี้แจงกรุณายกมือครับ

	มติที่ประชุม
	- เห็นชอบ 16 เสียง

	
	- ไม่เห็นชอบ   -  เสียง

	
	- งดออกเสียง   2  เสียง ( ประธานและรองประธาน)

	
	๓.๒ เรื่องขออนุมัติเปลี่ยนแปลงคำชี้แจงงบประมาณ หมวดรายจ่ายเพื่อการลงทุน ประเภทค่าครุภัณฑ์ยานยนต์

	นายภักดี  ม้าแก้ว
ประธานสภา อบต.
	- ครับ ก็ขอเชิญท่านปลัดชี้แจงอีกนะครับ เพราะโยธาและหัวหน้าส่วนโยธาไปอบรมที่กรมฯเพื่อเปลี่ยนชื่อจากหัวหน้าส่วนเป็น ผอ.ครับ ขอเชิญครับ

	นายชัยวัฒน์   สิทธิศักดิ์
ปลัด อบต.
	- การขออนุมัติเปลี่ยนแปลงคำชี้แจงของส่วนโยธาในหมวดรายจ่ายเพื่อการลงทุน (ประเภทครุภัณฑ์ยานยนต์ จัดซื้อรถจักรยานยนต์ ) ขอให้ท่านสมาชิกดูตามเอกสารที่อยู่กับท่านแล้วนะครับ ข้อความเดิม เพื่อซื้อรถจักรยานยนต์ ๑ คัน ขนาดปริมาตรกระบอกสูบไม่ต่ำกว่า ๑๒๐ ซีซี มีคุณสมบัติมาตรฐานผลิตภัณฑ์อุตสาหกรรม เลขที่  2350 – 2551 ราคา 42,000 บาท ไม่รวมอุปกรณ์และค่าจดทะเบียน ตั้งจ่ายจากเงินอุดหนุนทั่วไปครับ และขอเปลี่ยนมาเป็น เพื่อจัดซื้อรถจักรยานยนต์จำนวน ๑ คัน ขนาดปริมาตรกระบอกสูบไม่ต่ำกว่า 110 ซีซี กรณีต่ำกว่าซีซีที่กำหนดไม่เกิน 5 ซีซี เป็นรถจักรยานยนต์ตามขนาดซีซีที่กำหนดไว้ ราคากำหนดไว้ไม่รวมอุปกรณ์และค่าจดทะเบียน การจัดซื้อรถจักรยานยนต์มีคุณสมบัติตามมาตรฐานผลิตภัณฑ์อุตสาหกรรม เลขที่ มอก. 2350 – 2551 ตั้งจ่ายจากเงินอุดหนุนทั่วไป เป็นเงิน 37,500 บาท ต่ำกว่าราคาที่ตั้งไว้ในข้อบัญญัตินะครับ สมาชิกท่านใดจะซักถามเพิ่มเติมขอเชิญครับ เมื่อไม่มีสมาชิกซักถามผมก็ขอให้ประธานสภาฯดำเนินการต่อไปครับ ขอขอบคุณครับ

	นายภักดี  ม้าแก้ว
ประธานสภา อบต.
	- ครับ ตามที่ท่านปลัดได้ชี้แจงไปทุกท่านคงเข้าใจนะครับและผมดูแล้วสเปกเดิมที่เราตั้งไว้สูงและราคาก็สูงจึงเกิดการทักท้วงต้องขอเปลี่ยนแปลงคำชี้แจงและราคาที่ตั้งไว้ก็ลดลง เพื่อนสมาชิกทุกท่านเข้าใจแล้วผมจะขอมติที่ประชุมครับ

	นายภักดี  ม้าแก้ว
ประธานสภา อบต.
	- สมาชิกท่านใดเห็นชอบ และอนุมัติให้เปลี่ยนแปลงคำชี้แจงการซื้อรถจักรยานยนต์ของส่วนโยธา กรุณายกมือครับ

	มติที่ประชุม
	- เห็นชอบ  ๑๖ เสียง
- ไม่เห็นชอบ  -  เสียง
- งดออกเสียง  ๒ เสียง
​- วาระที่ ๓.๓ ขอโอนงบประมาณหมวดรายจ่ายเพื่อการลงทุน ประเภทค่าครุภัณฑ์ของสำนักงานปลัด อบต.ค่าบำรุงรักษาและซ่อมแซมจำนวน ๕๐,๐๐๐ บาท 

	นายภักดี  ม้าแก้ว
ประธานสภา อบต.
	- ต่อไปผมจะเข้าวาระที่ ๓.๓ ขอโอนงบประมาณหมวดรายจ่ายเพื่อการลงทุน ประเภทค่าครุภัณฑ์ของสำนักงานปลัด อบต.ค่าบำรุงรักษาและซ่อมแซมจำนวน ๕๐,๐๐๐ บาท ผมขอเชิญท่านนายกฯครับ

	นายบำเพ็ญ   เจียะรัตน์
นายก อบต.
	- ในวาระที่ ๓.๓ การอนุมัติโอนเงินงบประมาณ ผมขอถอนออกจากวาระครับ เพราะว่ายังมีอยู่คิดว่าน่าจะพอใน๑ – ๒ เดือน จึงขอให้ประธานถอนออกจากวาระครับ

	นายภักดี  ม้าแก้ว
ประธานสภา อบต.
	- เมื่อนายกฯ ขอถอนในวาระที่ ๓.๓ ก็ให้สมาชิกถอนออกจากจากวาระนะครับ และเปลี่ยนเป็นขออนุมัติเปลี่ยนแปลงคำชี้แจงของส่วนการคลัง ซึ่งได้เสนอประธานหลังจากได้ออกหนังสือเชิญประชุมจึงยังไม่อยู่ในวาระ แต่ผมเห็นว่ามีความสำคัญ จึงขอให้สมาชิกแก้ไขวาระที่ ๓.๓ เป็น อนุมัติเปลี่ยนแปลงคำชี้แจงรายจ่ายเพื่อการลุงทุนของส่วนการคลัง ประเภทค่าครุภัณฑ์คอมพิวเตอร์และก็การจัดซื้อเครื่องพริ๊นเตอร์แบบหัวเข็ม

	นายภักดี  ม้าแก้ว
ประธานสภา อบต.
	- ในวาระที่ ๓.๓ ผมขอเชิญท่านปลัดช่วยชี้แจงรายละเอียดเพราะหัวหน้าส่วนการคลังไปอบรม ขอเชิญครับ

	นายชัยวัฒน์  สิทธิศักดิ์
ปลัด อบต.
	- ผมก็ขอชี้แจงแทนส่วนการคลังอีกนะครับ สาเหตุที่ต้องขอเปลี่ยนเพราะการคลังเขาจะดำเนินการจัดซื้อแล้ว แต่ทางจังหวัดได้ทักท้วงอีกเพราะได้มีหนังสือการจัดซื้อซักซ้อมของกรมฯ ให้ยึดถือการจัดซื้อตามเกณฑ์ราคากลางและครุภัณฑ์พื้นฐานครุภัณฑ์คอมพิวเตอร์ประจำปีงบประมาณ ๒๕๕๕ เอกสารที่จะขอเปลี่ยนคำชี้แจงก็อยู่ในมือของสมาชิกทุกท่านแล้วให้ท่านสมาชิกดูไปด้วยนะครับ แล้วมีอะไรก็ให้ซักถามนะครับ ผมจะแยกเป็น ๒ ข้อนะครับ 
- ข้อที่ ๑ ขอเปลี่ยนแปลงคำชี้แจงการจัดซื้อเครื่องคอมพิวเตอร์ PC ชนิดตั้งโต๊ะจำนวน ๑ เครื่อง ราคา ๒๗,๐๐๐ บาท เพื่อจ่ายเป็นค่า Computer intel Core i3 GHz หน่วยประมวลผลกลาง intel Core i3 GHz เมนบอร์ด (Main board Asus socket 1156) หน่วยความจำ DDR3 ไม่น้อยกว่า 2 GB max to 4 GB 

หน่วยบันทึกข้อมูล (Hard disk) ไม่น้อยกว่า 500 GB / 7200 rpm sata  เครื่องเขียนแผ่น CD ชนิด DVD-RW ไม่น้อยกว่า 22 speed Reader Card in 15 in 1  Sound on borad 5.1 ch Network Lan 10/100/1000 mbps จอภาพสี LCD ขนาดไม่น้อยกว่า 20 นิ้ว Keyboard ps/2 Combo Mouse optical USB / PS 2 Case ATX ไม่น้อยกว่า 500 W เครื่องสำรองไฟฟ้า ขนาดไม่น้อยกว่า 1,000 VA เครื่องพริ้นเตอร์จำนวน ๑ เครื่อง ตามมาตรฐานครุภัณฑ์ ตั้งจ่ายจากเงินรายได้ เปลี่ยนคำชี้แจงมาเป็น เครื่องคอมพิวเตอร์ สำหรับงานประมวลผลแบบที่1 ( จอขนาดไม่น้อยกว่า 18 นิ้ว) ราคา ๒๘,๐๐๐ บาทคุณลักษณะพื้นฐานมีหน่วยประมวลผลกลาง (CPU) ไม่น้อยกว่า 4 แกนหลัก    (4 core) และมีความเร็วสัญญาณนาฬิกา ไม่น้อยกว่า 2.5 GHz และมีความเร็วของหน่วยความจำหรือมี HTT ไม่น้อยกว่า 1,066 GHz จำนวน ๑ หน่วย และมีหน่วยประมวลผลเพื่อแสดงภาพแยกจากแผงวงจรหลัก ที่มีหน่วยความจำไม่น้อยกว่า 512 MB มีหน่วยความจำหลัก (MAM)ชนิด DDR3 หรือดีกว่า มีขนาดไม่น้อยกว่า 4 MB มีหน่วยจัดเก็บข้อมูล (Hard) ชนิด sata หรือดีกว่าขนาดความจุไม่น้อยกว่า 1 TB จำนวน 1 หน่วย มี DVD-RW หรือดีกว่าจำนวน 1 หน่วย มีช่องเชื่อมต่อระบบเครือข่าย แบบ 10/100/1000 Mbps จำนวนไม่น้อยกว่า 1 ช่อง มีจอภาพแบบ LCD มี Contrast Ratio ไม่น้อยกว่า 600:1 และมีขนาดไม่น้อยกว่า 18 นิ้ว จำนวน 1 หน่วย และเครื่องสำรองไฟฟ้าขนาด 750 vaราคา 1,800 บาท โดยมีกำลังไฟฟ้าด้านนอกไม่น้อยกว่า 750 va  สำรองไฟฟ้าได้ไม่น้อยกว่า 15 นาที

	
	- และในข้อที่ ๒ ขออนุมัติเปลี่ยนแปลงการจัดซื้อเครื่องพริ้นเตอร์แบบหัวเข็ม    ตั้งไว้ ๒๔,๐๐๐ บาท (ของเดิม) เพื่อจ่ายเป็นค่าพริ้นเตอร์ชนิดหัวเข็มความละเอียดในการพิมพ์ 360 x 360 dpi แบบร่างความเร็วสูง 10 ตัว/นิ้ว (ตัวอักษรต่อวินาที) 440  แบบร่างความเร็วสูง 12 ตัว/นิ้ว (ตัวอักษรต่อวินาที) 529 แบบร่างความเร็วสูง 10ตัว/นิ้ว (ตัวอักษรต่อวินาที) 330 แบบร่างความเร็วสูง 12 ตัว/นิ้ว (ตัวอักษรต่อวินาที) 396  แบบละเอียด 10 ตัว / นิ้ว (ตัวอักษรต่อวินาที) 110 การพิมพ์สำเนา 1 ต้นฉบับ + 4 สำเนา หน่วยความจำไม่น้อยกว่า 128 kb ตามมาตรฐานครุภัณฑ์ ตั้งจ่ายจากเงินรายได้  ครับนี้คือคำชี้แจงในข้อบัญญัติและขอเปลี่ยนแปลงคำชี้แจงมาเป็น การจัดซื้อเครื่องพิมพ์ ชนิด Dot Matrix Printer แบบแคร่ยาว ราคา 23,000 บาท คุณลักษณะพื้นฐาน มีจำนวนหัวพิมพ์ไม่น้อยกว่า 24 เข็มพิมพ์ มีความยาวแคร่พิมพ์ไม่น้อยกว่า 15 นิ้ว มีความเร็วขณะพิมพ์ร่าง ขนาด 10 ตัวอักษรต่อนิ้ว ได้ไม่น้อยกว่า 300 ตัวอักษรต่อวินาที มีความเร็วขณะพิมพ์ตัวอักษรแบบละเอียด ขนาด 10 ตัวอักษรต่อนิ้ว ได้ไม่น้อยกว่า 100 ตัวอักษรต่อวินาที มีความละเอียดในการพิมพ์แบบ Enhanced Graphice ไม่น้อยกว่า 360 x 360 จุดต่อนิ้ว มีหน่วยความจำแบบ Input Buffer ไม่น้อยกว่า 128 KB  มี Interface แบบ 1 x USB 1.1 หรือดีกว่า ครับของส่วนการคลังก็มีการขอเปลี่ยนแปลงคำชี้แจง ๒ รายการนะครับ ขอเชิญท่านประธานฯดำเนินการต่อครับ

	นายภักดี   ม้าแก้ว
ประธานสภา อบต.
	- ตามที่ปลัดได้ชี้แจงไปแล้ว เห็นว่างบประมาณจะลดลงนะครับ แต่ก็ไม่เข้าใจว่าทำไมต้องเปลี่ยนรายละเอียดหรือว่าทางกรมฯเขากำหนดสเปกมา สมาชิกท่านใดสงสัยอะไรเพื่อให้ท่านปลัดชี้แจงเพิ่มเติมขอเชิญครับ

	นายสมศักดิ์   สงสว่าง
ส.อบต.หมู่ที่ ๙
	- เรียนประธาน ผู้บริหารและสมาชิกทุกท่าน ในวาระที่ ๓.๓ เพื่อขออนุมัติเปลี่ยนแปลงคำชี้แจงงบประมาณ ที่ผมดูรายละเอียดแล้วของเดิมและของใหม่และรายละเอียดที่ผมจับใจความได้ก็มีอยู่ ๒ อย่างนะครับ ยกตัวอย่างของเดิมของคอมพิวเตอร์มีขนาดไม่น้อยกว่า ๒๐ นิ้วนะครับ แต่มาของใหม่มา ๑๘ นิ้ว และอีกจุดหนึ่งคือเครื่องสำรองไฟฟ้าของเดิมนะครับขนาดไม่น้อยกว่า      ๑๐๐๐ va แต่ของใหม่ไม่น้อยกว่า ๗๕๐ va อยากเรียนถามท่านปลัดว่าสเปกเขากำหนดมาอย่างนี้ตัวเลขที่ลดลงมาก็ ๒๐๐ บาท ของเดิมตั้งไว้ ๕๑,๐๐๐ บาทพอปรับลงมา ๕๐,๘๐๐ บาท แต่ขนาดจอก็ลดลงมาและกำลังไฟสำรองก็แตกต่างกันตรงนั้นแหล่ะครับ และรายละเอียดอื่นๆก็ไม่แตกต่างกันเหมือนเดิมและที่อยากถามคือขนาดจอและกำลังไฟฟ้าก็น้อยลงมา ขอขอบคุณครับ

	นายชัยวัฒน์  สิทธิศักดิ์
ปลัด อบต.
	- ผมขอชี้แจงว่าการคลังได้ดำเนินการจัดซื้อและต้องไปจัดซื้อที่จังหวัด และให้จังหวัดดูสเปกว่าสามารถใช้กับระบบของจังหวัดในการทำบัญชีเพื่อให้สเปกหรือการส่งได้เท่ากัน ที่ตามที่คลังเขาบอกผมมานะครับ สาเหตุที่ต้องลดขนาดจอเพราะจังหวัดเขาบอกว่า ๑๘ นิ้วก็พอและเครื่องสำรองไฟก็เช่นกันจังหวัดก็กำหนดให้ลดลง ทุก อบต.ที่จะซื้อคอมฯต้องเอาตามเกณฑ์ราคากลางและคุณลักษณะพื้นฐานของครุภัณฑ์คอมพิวเตอร์ประจำปี ๒๕๕๕ ให้สมาชิกดูบรรทัดแรกเลยนะครับ ผมก็ไม่เคยรู้ว่าการซื้อคอมพิวเตอร์เขากำหนดสเปกมาเลย เมื่อก่อนเราซื้อเราก็สืบราคาตามท้องตลาดหรือในอินเตอร์เน็ต เราต้องการความเร็วขนาดไหนก็ได้ แต่มาปีนี้คลังบอกว่าทางกรมฯเขากำหนดราคากลางของคอมพิวเตอร์ที่เราต้องเอาตามสเปกของเขานะครับ คงจะเข้าใจนะครับ ขอบคุณครับ

	นายภักดี   ม้าแก้ว
ประธานสภา อบต.
	- ท่านสมาชิกจะมีอะไรเพิ่มเติมครับ ถ้าไม่มีอะไรผมจะขอมติครับ สมาชิกท่านใดเห็นชอบอนุมัติให้เปลี่ยนคำชี้แจงการจัดซื้อคอมพิวเตอร์เครื่องพิมพ์แบบหัวเข็มกรุณายกมือครับ

	มติที่ประชุม
	- เห็นชอบ    ๑๖   เสียง
- ไม่เห็นชอบ        -    เสียง
- งดออกเสียง    ๒   เสียง

	
	๓.๔ ขออนุมัติจ่ายขาดเงินสะสม หมวดงบดำเนินการประเภทค่าใช้สอยเพื่อเป็นค่าใช้สอยในโครงการจัดระบบแพทย์ฉุกเฉินประจำตำบล จำนวน ๒๐๐,๐๐๐ บาท

	นายภักดี   ม้าแก้ว
ประธานสภา อบต.
	- ในวาระที่ ๓.๔ การขออนุมัติขอจ่ายขาดเงินสะสมหมวดค่าดำเนินการประเภทค่าใช้สอยรายจ่ายในโครงการจัดระบบแพทย์ฉุกเฉินระดับตำบล ผมขอเชิญท่านนายก เป็นผู้ชี้แจงรายละเอียดขอเชิญครับ

	นายบำเพ็ญ   เจียะรัตน์
นายก อบต.
	- เรียนท่านประธานสภาฯและสมาชิกทุกท่าน การจ่ายขาดเงินสะสมเพื่อเป็นค่าตอบแทนสมาชิกแพทย์ฉุกเฉินและค่าอุปกรณ์ต่างๆ ตามข้อบัญญัติปี พ.ศ.๒๕๕๕ ก็ได้ตั้งไว้ ๓๐๐,๐๐๐ บาท ทุกท่านก็รู้อยู่ว่าสมาชิกแพทย์ฉุกเฉินที่มาอยู่ปฏิบัติหน้าที่คนละ ๓๐๐ บาทตลอด ๒๔ ชั่วโมง เพื่อบริการพี่น้องประชาชนของเราภายในตำบล งบประมาณที่ตั้งไว้จนกว่าจะสิ้นปีก็ไม่พอจึงขออนุมัติจ่ายขาดเงินสะสม ๒๐๐,๐๐๐ บาท และขอเชิญท่านประธานดำเนินการต่อครับ


	นายภักดี   ม้าแก้ว
ประธานสภา อบต.
	- ขอขอบคุณท่านนายกครับ ตกลงว่าของเดิมตั้งไว้ ๓๐๐,๐๐๐ บาท และกลัวไม่พอสิ้นปีงบประมาณจึงขอจ่ายขาดเงินสะสมเพิ่มอีก ๒๐๐,๐๐๐ บาท เชิญท่านสมาชิกครับ ท่านใดจะซักถามอะไรเพิ่มเติมขอเชิญครับ

	นายชัยวัฒน์   สิทธิศักดิ์
ปลัด อบต.
	- จากท่านนายกนะครับ คือว่าของเดิมที่จริงรายจ่ายคนละ ๒๐๐ บาทตั้ง ๒๔ ชั่วโมง แต่มีมติของสภาที่ผ่านมาเพิ่มให้จ่ายไปคนละ ๓๐๐ บาท ต่อคนตลอด ๒๔ ชั่วโมง เมื่อผมสรุปคือเดือนพฤษภาคมยังคงเหลืออยู่ ห้าหมื่นกว่าบาทแต่ค่าตอบแทนสมาชิกตกเดือนละ ๓๙,๐๐๐ บาท จึงจำเป็นขอจ่ายขาดเพิ่มเติมเพื่อให้ครบปีงบประมาณ ผมขอชี้แจงเพิ่มเติมเท่านี้ครับ

	นายสมศักดิ์   สงสว่าง
ส.อบต.หมู่ที่ ๙
	- เรียนท่านประธานสภาที่เคารพและผู้บริหารและเพื่อนสมาชิกทุกท่าน ในวาระที่ ๓.๔ ขออนุมัติจ่ายขาดเงินสะสมเพื่อเป็นค่าใช้จ่ายในโครงการระบบแพทย์ฉุกเฉินตำบลจำนวน ๒๐๐,๐๐๐ บาท ถ้าตามตัวเลขที่ท่านปลัดชี้แจงค่าตอบแทนตกเดือนละ ๓๙,๐๐๐ บาท ถ้า ๑ ปีก็ได้ ๔๖๘,๐๐๐ บาท ถ้ารวมงบเดิม ๓๐๐,๐๐๐ บาท งบประมาณก็เกินอยู่ ๓๒,๐๐๐ บาท ถ้าเราจะจ่ายเขาเท่าที่จ่ายค่าตอบแทนจริงก็คงไม่ถึง ๒๐๐,๐๐๐ บาทจะได้หรือไม่หรือมีค่าจ่ายอะไรเพิ่มเติม

	นายชัยวัฒน์  สิทธิศักดิ์
ปลัด อบต.
	- ผมขอชี้แจงนะครับว่างบประมาณที่เราตั้งไว้จริงไม่ใช่แต่ค่าตอบแทนในการปฏิบัติหน้าที่ มันมีค่าออกซิเจน ค่าถุงมือ ค่าสำลี ผ้าพันแผล ในการปฐมพยาบาลเบื้องต้นอยู่ด้วยนะครับขอให้สมาชิกเข้าใจด้วยครับ

	นายภักดี  ม้าแก้ว
ประธานสภา ฯ
	- ท่านอื่นจะมีอะไรเพิ่มเติมขอเชิญครับ

	นายอดุลย์    หนูทอง
ส.อบต.หมู่ที่ ๘
	- ในวาระที่ ๓.๔ ที่ขออนุมัติจ่ายขาดเงินสะสมระบบแพทย์ฉุกเฉินจำนวน ๒๐๐,๐๐๐ บาท ที่จริงผมคิดว่าคุณต้องคำนวณมาว่าผู้เข้าปฏิบัติหน้าที่วันละกี่คน คนละเท่าไร และมีค่าอะไรเท่าไร ทำไมท่านไม่บอกมาให้ชัดเจนค่าอะไรเท่าไร ท่านต้องคำนวณมา คำนวณให้ชัดเจนว่าคนที่ใช้เท่าไร เป็นค่าตอบแทนเท่าไรต่อปี และจำนวนของใช้ปีละเท่าไร น่าจะบอกมาเป็นตัวเลขที่ชัดเจน แต่ก็อนุมัติให้อยู่แล้วนะครับ

	นายชัยวัฒน์    สิทธิศักดิ์
ปลัด อบต.
	- ครับ ผมขอตอบในฐานะที่จัดทำงบประมาณนะครับ ในข้อบัญญัติงบประมาณผมก็เขียนไว้แล้ว ว่ามีค่าอะไรบ้าง แต่ที่สามารถคำนวณเป็นตัวเลขตัวตัวได้ก็เพียงค่าตอบแทนว่าผู้ปฏิบัติงานกี่ท่านต่อคนต่อวัน วันละเท่าไร แต่ค่าวัสดุที่ใช้ผมไม่สามารถคำนวณเป็นตัวเลขว่าเดือนหนึ่งๆเราจะใช้เท่าไร  รถจะออกไปช่วยคนเจ็บประเภทไหน ต้องใช้ออกซิเจนช่วยหรือไม่ ต้องใช้สำลี ผ้าพันแผลเท่าไร ของอย่างนี้ผมคำนวณไม่ถูกครับ จึงจำเป็นต้องประมาณการครับ เพราะไม่รู้ว่าเดือนๆหนึ่งรถแพทย์ฉุกเฉินจะต้องออกไปกี่ครั้งต่อเดือน/ต่อปีนะครับ สมาชิกก็ต้องเข้าใจตรงนี้ด้วยนะครับ ว่าจะคำนวณเป็นตัวเลขให้ตายตัวไม่ได้แต่ค่าตอบแทนเราสามารถคำนวณได้ครับ ผมขอชี้แจงเพิ่มเติมเท่านี้นะครับ

	นายภักดี    ม้าแก้ว
ประธานสภา ฯ
	- สมาชิกเข้าใจนะครับที่ท่านปลัดชี้แจงว่าบางอย่างคำนวณเป็นตัวเลขที่ชัดเจนไม่ได้ เพราะมันเป็นเหตุการณ์ที่คาดเดาไม่ได้นะครับ

	นายสมศักดิ์    สงสว่าง
ส.อบต.หมู่ที่ ๙
	- ผมขอเสนอว่าเมื่อขอจ่ายขาดเงินสะสมแล้วก็ควรจะตัดชุดแพทย์ฉุกเฉินให้ผู้ปฏิบัติงานด้วย เพราะได้ข่าวจากผู้ปฏิบัติว่า การปฏิบัติการแพทย์ฉุกเฉินของเราดีอยู่แต่การแต่งกายยังไม่ถูกต้อง ทางโรงพยาบาลก็กล่าวตักเตือนมาหลายครั้งแล้วผมคิดว่าเราน่าจะจ่ายขาดค่าชุดแพทย์ฉุกเฉินไปด้วยเลย ท่านนายกฯจะว่าอย่างไรครับ

	นายบำเพ็ญ   เจียะรัตน์
นายก อบต.
	- ผมก็คิดว่าจะตัดชุดให้ และเงินที่เราเปลี่ยนแปลงคำชี้แจงในการจัดซื้อมัลติมีเดียโปรเจคเตอร์ก็เหลืออยู่หลายหมื่นบาทถ้าสมาชิกต้องการเราก็เพิ่มวาระเงินที่เหลือจ่ายโอนมาเป็นค่าตัดเสื้อแพทย์ฉุกเฉินก็ได้ ถ้าสมาชิกทุกท่านต้องการก็ขอให้ประธานสภาฯถามความคิดเห็นสมาชิกว่าจะเอาหรือไม่เอานะครับ

	นายภักดี    ม้าแก้ว
ประธานสภา ฯ
	- ครับผมคิดว่าตามที่ท่านนายกเสนอมาก็เป็นแนวทางที่ดี คือเราก็อนุมัติจ่ายขาดเงินสะสมเป็นโครงการแพทย์ฉุกเฉิน ๒๐๐,๐๐๐ บาท ก่อนและก็เพิ่มวาระประชุมในการจัดซื้อชุดแพทย์ฉุกเฉินในวาระต่อนะครับ ผมขอหารือสมาชิกด้วยถ้าเพิ่มสมาชิกเห็นด้วยที่จะให้เพิ่มวาระกรุณายกมือครับ

	มติที่ประชุม
	- เห็นด้วย ๑๕  เสียง

	
	- สรุปว่าเมื่อเราพิจารณาวาระที่ ๓.๔ และ ๓.๕ เสร็จก็จะขอเพิ่มวาระที่ ๓.๖ ,๓.๗ ต่อไปนะครับ สมาชิกคงเข้าใจนะครับ ต่อไปผมจะขอมติการขออนุมัติจ่ายขาดเงินสะสมเพื่อจ่ายในโครงการแพทย์ฉุกเฉินของตำบลนะครับ

	นายภักดี   ม้าแก้ว
ประธานสภา ฯ
	- สมาชิกท่านใดเห็นชอบให้อนุมัติจ่ายขาดเงินสะสมจำนวน ๒๐๐,๐๐๐ บาท เพื่อเป็นค่าใช้จ่ายโครงการในโครงการระบบแพทย์ฉุกเฉินระดับตำบล กรุณายกมือครับ

	มติที่ประชุม
	- เห็นชอบ   ๑๕  เสียง
- ไม่เห็นชอบ   -  เสียง
- งดออกเสียง   ๑  เสียง (สมาชิกในที่ประชุม ๑๖ ท่าน)


	
	๓.๕ ขออนุมัติจ่ายขาดเงินสะสมเพื่อจ่ายในหมวดค่าสาธารณูปโภค ประเภทค่าไฟฟ้า จำนวน ๓๐๐,๐๐๐ บาท

	นายภักดี   ม้าแก้ว
ประธานสภา ฯ
	- ในวาระที่ ๓.๕ การขออนุมัติจ่ายขาดเงินสะสมเพื่อจ่ายในหมวดค่าสาธารณูปโภคประเภทไฟฟ้า ผมขอเชิญท่านนายกชี้แจงความจำเป็นที่ต้องจ่ายขาดเงินสะสม ขอเชิญครับ

	นายบำเพ็ญ   เจียะรัตน์
นายก อบต.
	- ในข้อบัญญัติงบประมาณในปีพ.ศ.๒๕๕๕ ได้ตั้งไว้ ๙๐๐,๐๐๐ บาท และทุกๆปีก็พอ แต่ปลัดได้แจ้งผมว่างบค่ากระแสไฟฟ้าคงน่าจะไม่พอ เพราะว่างบประมาณยังเหลืออยู่ ๒๑๑,๒๓๘.๐๖ บาท และค่ากระแสไฟฟ้าที่ต้องจ่ายก็ตกประมาณเดือนละ ๑๐๐,๐๐๐ บาท ถ้านับเวลาดูก็ยังต้องจ่ายอีกประมาณ ๓ เดือน ก็ตกประมาณ ๓๐๐,๐๐๐ บาท สมาชิกทุกท่านก็คงรู้ว่าขณะนี้เรามีระบบประปาเกือบทุกหมู่บ้านและบริการตลอด ๒๔ ชั่วโมง และผู้ใช้บริการก็เพิ่มขึ้นเกือบทุกเดือน พร้อมกับค่าไฟฟ้าขึ้นสูงกว่าปีที่ผ่านมา ผมเห็นถึงความจำเป็นตรงนี้เพราะไฟฟ้าถ้าเราไม่จ่ายเขาเดือนต่อเดือนแล้วโดนตัดแน่ เมื่อไฟฟ้าโดนตัดอะไรจะเกิดขึ้นเพราะทุกครัวเรือนใช้น้ำประปากันเกือบทุกครัวเรือนแล้ว จึงขอให้สมาชิกพิจารณาครับ ขอเชิญท่านประธานดำเนินการต่อครับ ขอบคุณครับ

	นายภักดี   ม้าแก้ว
ประธานสภา ฯ
	- ผมเข้าใจนะครับว่าค่ากระแสไฟฟ้าของเราต้องมีค่าใช้จ่ายสูงขึ้นเพราะประปาเราเพิ่มขึ้นและขยายเขตบริการเกือบทั้งตำบลแล้ว ถ้าไม่มีเงินค่ากระแสไฟฟ้า น้ำประปาหยุดไหลก็คงต้องเดือนร้อนกันทั้งตำบล สมาชิกท่านใดจะอภิปรายหรือขอชี้แจงอะไรเพิ่มเติมขอเชิญนะครับ ถ้าไม่มีผมจะขอมติ
- สมาชิกท่านใดเห็นชอบอนุมัติให้จ่ายขาดเงินสะสมเพื่อจ่ายเป็นค่าสาธารณูปโภคประเภทไฟฟ้าจำนวน ๓๐๐,๐๐๐ บาท กรุณายกมือครับ

	มติที่ประชุม
	- เห็นชอบ   ๑๖  เสียง
- ไม่เห็นชอบ    ๒  เสียง
- งดออกเสียง    ๑   เสียง  ( อยู่ในที่ประชุม ๑๗ ท่าน)

	นายภักดี    ม้าแก้ว
ประธานสภา ฯ
	- ตามที่เราได้ตกลงว่าจะเพิ่มวาระการประชุมเพื่อจัดซื้อชุดแพทย์ฉุกเฉินให้กับผู้มาปฏิบัติหน้าที่ประจำศูนย์แพทย์ฉุกเฉินประจำตำบล และคณะผู้บริหารและปลัด อบต.เจ้าหน้าที่งบประมาณก็ได้สรุปแล้วว่าจะเอาเงินตรงไหนมาจ่าย ผมขอเชิญปลัด อบต.ชี้แจงครับ

	นายชัยวัฒน์   สิทธิศักดิ์
ปลัด อบต.
	- ครับได้หารือกับผู้บริหารและก็ประธานสภาฯแล้ว ว่าในวาระที่ ๑ ที่ขอเปลี่ยนแปลงคำชี้แจงในรายจ่ายเพื่อการลงทุนของสำนักงานปลัด ค่าครุภัณฑ์ไฟฟ้าและวิทยุและค่าครุภัณฑ์โฆษณาและเผยแพร่ ก็ตั้งไว้ ๑๑๐,๕๐๐  บาท เพื่อจัดซื้อมัลติมีเดียโปรเจคเตอร์ ว่ามีเงินเหลือจ่ายอยู่ ๕๘,๗๐๐ บาท เราก็เห็นควรโอนเงินจ่ายตัวนั้นมาตั้งจ่าย และท่านประธานสภาก็ได้เสนอว่า ศูนย์เด็กเล็ก ที่บ้านเนินธัมมังหลังคาก็รั่วและแตกร้าวหลายแผ่นแล้ว น่าจะต้องหาเงินซ่อมแซมบำรุงรักษาด้วย ผู้บริหารและผมก็เห็นชอบว่าควรจะเพิ่มวาระการประชุมเพิ่ม ๒ วาระนะ ขอเชิญท่านประธานแจ้งให้สมาชิกเพิ่มวาระการประชุมในวาระที และให้นายกฯเป็นผู้เสนอเพิ่มวาระ

	นายภักดี   ม้าแก้ว
ประธานสภา ฯ
	- สมาชิกทุกท่านคงจะเข้าใจนะครับ เพราะฉะนั้นให้สมาชิกเพิ่มวาระการประชุมนะครับ ในวาระที่ ๓.๖และวาระที่ ๓.๗ ดังนี้นะครับ


	
	- วาระที่ ๓.๖ ขอโอนงบประมาณเหลือจ่ายจากการลงทุนประเภทค่าครุภัณฑ์โฆษณาและเผยแพร่ในการจัดซื้อมัลติมีเดียโปรเจคเตอร์ที่เหลือจ่ายอยู่  ๕๘,๗๐๐ บาท เพื่อไปตั้งจ่ายในการจัดซื้อชุดแพทย์ฉุกเฉินจำนวน ๑๒ ชุด เป็นเงิน ๒๖,๔๐๐ บาท ของสำนักงานปลัด

	
	- วาระที่ ๓.๗ ขอโอนงบประมาณเหลือจากหมวดการลงทุนประเภทค่าครุภัณฑ์โฆษณาและเผยแพร่ในการจัดซื้อมัลติมีเดียโปรเจคเตอร์ที่เหลือจ่ายจากโอนไปจัดซื้อชุดแพทย์ฉุกเฉินประจำตำบลของสำนักงานปลัดมาตั้งจ่ายในรายจ่ายเพื่อการลงทุนของส่วนโยธา ในค่าครุภัณฑ์ประเภทค่าบำรุงรักษา และซ่อมแซมทรัพย์สินเพื่อ ปรับปรุงศูนย์พัฒนาเด็กเล็กบ้านเนินธัมมัง เป็นเงิน ๓๒,๓๐๐ บาท 

	
	- และวาระที่ ๓.๘ก็เป็นเรื่องขอความเห็นชอบร่างแผนพัฒนา ๓ ปี (พ.ศ. ๒๕๕๖ – ๒๕๕๘)

	
	- ๓.๖ ขอโอนงบประมาณเหลือจ่ายจากการลงทุนประเภทค่าครุภัณฑ์โฆษณาและเผยแพร่ในการจัดซื้อมัลติมีเดียโปรเจคเตอร์ที่เหลือจ่ายหลังจากเปลี่ยนแปลงคำชี้แจงของสำนักงานปลัด เป็นเงิน ๕๘,๗๐๐ บาท เพื่อไปตั้งจ่ายค่าใช้สอยเพื่อจัดซื้อชุดแพทย์ฉุกเฉินตำบล จำนวน ๑๒ ชุด เป็นเงิน ๒๖,๔๐๐บาท

	นายภักดี   ม้าแก้ว
ประธานสภา ฯ
	- ในวาระที่ ๓.๖ ผมขอเชิญท่านนายกชี้แจงครับ

	นายบำเพ็ญ   เจียะรัตน์
นายก อบต.
	- ผมได้เชิญเลขานุการศูนย์คือคุณสำรวล  เมืองจีน มาชี้แจงให้สมาชิกว่าเรามีแผนที่ผ่านการอบรมกี่คน และ อปพร.ที่มาร่วมปฏิบัติการแต่ไม่ผ่านการอบรม เพื่อให้สมาชิกเข้าใจในเบื้องต้นก่อนครับ

	นายภักดี   ม้าแก้ว
ประธานสภา ฯ
	- ถ้าเป็นอย่างนั้นผมก็ขอเชิญเลขานุการศูนย์ อปพร.ที่มาช่วยแพทย์ฉุกเฉินตำบล ขอเชิญครับ

	นายสำรวล   เมืองจีน
เลขานุการศูนย์ อปพร.
	- เรียนท่านประธานสภาฯและสมาชิก อบต.ทุกท่าน ผมสำรวล  เมืองจีน เลขานุการศูนย์ อปพร.และประสานงานแพทย์ฉุกเฉินตำบล ขอขอบคุณท่านนายก และสมาชิก อบต. ที่ให้ผมเข้ามาร่วมชี้แจงให้สมาชิกในวันนี้ ที่เห็นถึงความสำคัญเรื่องของความปลอดภัยในชีวิตและภัยธรรมชาติและภัยอุบัติเหตุ    ที่ให้มีรถและงบประมาณมาบริการประชาชน ๒๔ ชั่วโมง ในการบริการแพทย์ฉุกเฉิน ผู้ที่เข้าระบบต้องเข้าอบรมระบบแพทย์ฉุกเฉินอย่างน้อย ๒ วัน และผู้ที่ผ่านอบรม FRของเรามี ๑๒ คน ที่เหลือเป็นสมาชิก อปพร.มาอยู่ปฏิบัติร่วมแต่ผู้ปฏิบัติในแต่ละชุดอย่างน้อยต้องมีผู้ผ่าน FR ๑ คนและการแต่งกายของเราก็ไม่ค่อยถูกระเบียบ และเวลาออกเหตุกลางคืนมีชุดสะท้อนแสงด้วย แต่ของเรายังไม่มีและอุปกรณ์ของในรถต้องพร้อม แต่ทางโรงพยาบาลก็ยอมรับในการปฏิบัติงานแพทย์ฉุกเฉินของตำบลแม่เจ้าอยู่หัวที่ให้บริการประชาชนในพื้นที่และข้างเคียงแต่ความช่วยเหลือของเรายังไม่ชัดเจนในชุดปฏิบัติงานยังไม่มี ก็อยากให้สมาชิกสภาได้รับทราบ ผมก็ขอชี้แจงให้สมาชิกรับทราบ และพิจารณาไว้เท่านี้นะครับ

	นายภักดี   ม้าแก้ว
ประธานสภา ฯ
	- ครับ ขอขอบคุณคุณสำรวล เมืองจีน เลขานุการ อปพร.และผู้สนับสนุนช่วยเหลือระบบแพทย์ฉุกเฉินของ อบต.ครับ และผมขอเชิญท่านนายกชี้แจงในเรื่องการจัดซื้อชุดแพทย์ฉุกเฉินประจำตำบล ขอเชิญครับ

	นายบำเพ็ญ   เจียะรัตน์
นายก อบต.
	- ครับ ผมได้เช็คราคาชุดแพทย์ฉุกเฉินแล้วกับหมอผู้รับผิดชอบระบบแพทย์ฉุกเฉินของโรงพยาบาลเชียรใหญ่ ทั้งชุดๆละ ๒,๒๐๐ บาท พร้อมติดตราสัญลักษณ์ให้ถูกต้องตามระเบียบและที่เลขาฯอปพร.ผู้ประสานงานระบบแพทย์ฉุกเฉินได้บอกว่าผู้ที่ ผ่านการอบรมที่สามารถใส่ชุดแพทย์ฉุกเฉินได้ มี ๑๒ คน ผมก็ขอให้สมาชิกสภาพิจารณาตัดชุดแพทย์ฉุกเฉินจำนวน ๑๒ ชุด ชุดละ ๒,๒๐๐ บาท จำนวน ๑๒ คน เป็นเงิน ๒๖,๔๐๐ บาทครับ ขอเชิญท่านประธานดำเนินการต่อครับ

	นายภักดี   ม้าแก้ว
ประธานสภา ฯ
	- สมาชิกคงเข้าใจนะครับผู้ที่สามารถใส่ชุดแพทย์ฉุกเฉินต้องผ่านการอบรมและของเรามี ๑๒ คน ก็ตัด ๑๒ ชุด เป็นเงิน ๒๖,๔๐๐ บาทนะครับ สมาชิกท่านใดสงสัยอะไรบ้างก็ขอเชิญครับ

	นายอดุลย์   หนูทอง
ส.อบต.หมู่ที่ ๘
	- ผมคิดว่าเมื่อตัดเสร็จแล้วก็ควรให้ครบต้องมีรองเท้าและถุงเท้า หมวกให้พร้อมไปเลยนะครับ เดียวขาดเหลืออยู่อีกนะครับ

	นายชัยวัฒน์   สิทธิศักดิ์
ปลัด อบต.
	- ในระเบียบของแพทย์ฉุกเฉินเขาไม่ต้องใช้หมวกนะครับ แต่รองเท้าก็ทุกคนมีอยู่แล้วเพราะส่วนมากคนที่ไปปฏิบัติหน้าที่แพทย์ฉุกเฉินเราก็เอาสมาชิก อปพร.นั่นแหละครับที่ไปอบรม เราส่งไปอบรมที่จริงหลายคนแต่ผ่าน ๑๕ คน และอีก ๓ คนก็มีสมาชิก อบต.และลูกจ้างของ อบต.ก็เลยตัดออก ก็คงเหลือ ๑๒ คน     ท่านสมาชิกคงเข้าใจนะครับ ขอเชิญท่านประธานสภาดำเนินการต่อ

	นายภักดี   ม้าแก้ว
ประธานสภา ฯ
	- สมาชิกท่านใดมีอะไรเพิ่มเติม เมื่อไม่มีผมจะขอมติในระเบียบวาระที่ ๓.๖     นะครับ
- สมาชิกท่านใดเห็นชอบอนุมัติให้โอนงบประมาณเหลือจ่ายจากการจัดซื้อเครื่องมัลติมีเดียโปรเจคเตอร์ที่เหลืออยู่จำนวน ๕๘,๗๐๐ บาท มาจ่ายเป็นค่าชุดปฏิบัติการของแพทย์ฉุกเฉินระดับตำบล จำนวน ๑๒ คน ชุดละ ๒,๒๐๐ บาท รวมเป็นเงิน ๒๖,๔๐๐ บาท กรุณายกมือครับ

	มติที่ประชุม
	- เห็นชอบ   ๑๖  เสียง
- ไม่เห็นชอบ   -   เสียง
- งดออกเสียง   ๑  เสียง

	นายภักดี   ม้าแก้ว
ประธานสภา ฯ
	- ต่อไปผมจะเข้าวาระที่ ๓.๗

	
	ระเบียบวาระที่ ๓.๗ ขอโอนงบประมาณเหลือจ่ายจากการลงทุนประเภทค่าครุภัณฑ์โฆษณาเผยแพร่ประเภทค่าโฆษณาและประชาสัมพันธ์เพื่อจัดซื้อเครื่องมัลติมีเดียโปรเจคเตอร์ที่เหลือจ่ายให้กับระบบแพทย์ฉุกเฉินแล้ว เป็นเงิน ๓๒,๓๐๐ บาทของสำนักงานปลัด มาตั้งจ่ายในค่าลงทุนประเภทค่าครุภัณฑ์ของส่วนโยธาเพื่อเป็นค่าบำรุงรักษาและซ่อมแซมทรัพย์สิน จำนวน  ๓๒,๓๐๐ บาท เพื่อปรับปรุงศูนย์พัฒนาเด็กเล็กบ้านเนินธัมมัง

	นายภักดี   ม้าแก้ว
ประธานสภา ฯ
	- ในวาระที่ ๓.๗ ผมขอเชิญท่านนายก อบต.ชี้แจง

	นายบำเพ็ญ   เจียะรัตน์
นายก อบต.
	- ผมก็ได้รับเรื่องร้องขอจากหัวหน้าศูนย์พัฒนาเด็กเล็กบ้านเนินธัมมังว่าเวลา  ฝนตกหนักหลังคารั่วและกระเบื้องก็แตกร้าวและระหว่างห้องน้ำและห้องพักครูกับอาคารที่เด็กอยู่ก็ไม่มีหลังคาเด็กก็เปียกฝนและท่านประธานก็เสนอว่าน่าจะปรับปรุงหลังคาให้ชนกันและก็ซ่อมแซมเปลี่ยนกระเบื้องที่แตกร้าวออก แต่ผมเห็นว่างบตัวนี้ก็มีอยู่บ้างแต่คงไม่พอ เมื่อเงินตัวนี้เหลือก็คงจะเอาไปสมทบซ่อมแซมได้ และสมาชิกทุกๆท่านก็คงนึกสภาพศูนย์พัฒนาเด็กเล็กบ้านเนินธัมมังได้นะครับ ผมจึงคิดว่าโอนงบประมาณที่เหลือในส่วนนี้จำนวน ๓๒,๓๐๐ บาท ไปสมทบคงพอจะปรับปรุงได้ รายละเอียดก็คงต้องให้หัวหน้าส่วนโยธาไปดำเนินการประมาณการหลังจากกลับจากอบรมที่ กทม.นะครับ ขอเชิญท่านประธานสภาดำเนินการต่อครับ

	นายภักดี   ม้าแก้ว
ประธานสภาฯ
	- สมาชิกท่านใดจะซักถามขอเชิญครับ ถ้าไม่มีผมขอมติที่ประชุมนะครับ 
- สมาชิกท่านใดเห็นชอบให้โอนงบประมาณที่เหลือจ่ายจากการจัดซื้อชุดปฏิบัติการแพทย์ฉุกเฉิน จำนวน ๓๒,๓๐๐ บาท จากสำนักงานปลัด มาตั้งจ่ายใน     ค่าครุภัณฑ์บำรุงซ่อมแซมรักษา ของส่วนโยธาเพื่อปรับปรุงซ่อมแซมศูนย์พัฒนาเด็กเล็กบ้านเนินธัมมัง กรุณายกมือครับ

	มติที่ประชุม
	- เห็นชอบ  ๑๖  เสียง
- ไม่เห็นชอบ   -  เสียง
- งดออกเสียง   ๑  เสียง ( ประธานสภาฯ)

	
	ระเบียบวาระที่ ๓.๘ เรื่องขอความเห็นชอบร่างแผนพัฒนาสามปี (พ.ศ. ๒๕๕๖-๒๕๕๘) 

	นายภักดี   ม้าแก้ว
ประธานสภา ฯ
	- ในวาระที่ ๓.๘ เรื่องขอความเห็นชอบร่างแผนพัฒนาสามปี ( พ.ศ. ๒๕๕๖-๒๕๕๘ ) ผมขอเชิญท่านนายก ในฐานะประธานจัดทำแผนชี้แจงครับ

	นายบำเพ็ญ   เจียะรัตน์
นายก อบต.
	- เรื่องแผนพัฒนา ๓ ปี ก็อยู่ในมือทุกท่านแล้ว และการจัดทำแผนก็จัดทำตามประชาคมของหมู่บ้านแล้ว และสมาชิกที่เป็นตัวแทนของสภาและเจ้าหน้าที่แผนก็ได้ลงไปดำเนินการและสมาชิกของ อบต.ก็ได้ร่วมกันพิจารณามาจากหมู่บ้านและคณะกรรมการระดับตำบลก็พิจารณาตามที่หมู่บ้านทุกหมู่เสนอมาแล้ว    ผมคงจะไม่ต้องอ่านให้สมาชิกฟังนะครับ เพื่อความรวดเร็วถ้าสมาชิกสงสัยตรงไหนก็ให้ขอเสนอมาเป็นเรื่องๆนะครับ ผมขอให้ท่านประธานสภาดำเนินการต่อไปครับ

	นายภักดี   ม้าแก้ว
ประธานสภา ฯ
	- สมาชิกครับ ตามที่ท่านนายกเสนอมาผมก็เห็นด้วย เพราะทุกหมู่บ้านก็ดำเนินการภายในหมู่บ้านมาแล้ว ผมจะขอมมติเลยนะครับเพื่อไม่ให้เสียเวลา สมาชิกท่านใดสงสัยอะไรก็เชิญครับ

	นายเจริญ   ทองเกลี้ยง
ส.อบต.หมู่ที่ ๖
	- ผมมีเรื่องกราบเรียนประธานสภาและผู้บริหารว่า เรื่องการจัดทำแผนของหมู่บ้านผมก็อยู่ครับ  พอดีคณะกรรมการจัดทำแผนของหมู่บ้านและตัวแทนของ อบต.ก็จัดทำลงไม่หมดในหมู่ที่ ๖ ก็เลยมีปัญหาเหมือนกันนะครับ เช่นปัญหาจาภายนอก ผมขอเพิ่มเจาะบ่อบาดาลของหมู่ที่ ๖ เพิ่มนะครับ และเรื่องไฟฟ้าของหมู่ที่ ๖ ผมอยากจะให้เพิ่มไปในแผนด้วยครับ ขอบคุณครับ

	นายภักดี   ม้าแก้ว
ประธานสภา ฯ
	- ท่านต่อครับ เชิญครับ

	นายจรัญ   หนูทอง
ส.อบต.หมู่ที่ ๔
	- ตอนทำแผนของหมู่ที่ ๔ ผมเรียนว่าทำถนนสายเข้าวัดหลังเมรุที่สร้างใหม่นะครับ ไม่ใช่ปรับปรุงสายหลังวัดมันเป็นถนนใหม่ที่มาหาเมรุหลังให้ดีข้างบ้านางพร้อม โชติพัฒน์ แต่ได้ตรงนี้ก็เอา เขาอุทิศให้แล้วกว้างประมาณ ๔ เมตร ยาวประมาณ ๖๐ – ๘๐ เมตร แล้วแต่ท่านนายกจะให้หรือไม่ให้ก็แล้วแต่ท่านครับ ขอบคุณครับ

	นายภักดี  ม้าแก้ว
ประธานสภา ฯ
	- ท่านใดมีอะไรก็ขอเชิญครับ


	นายเจริญ  ทองเกลี้ยง
ส.อบต.หมู่ที่ ๖
	- ผมขอเวลานิดเดียวครับเรื่องการขุดเจาะบ่อบาดาลหมู่ที่ ๖ เรื่องสถานที่หน้า ๕๑ ให้แก้ด้วยนะครับ ขอบคุณครับ

	นายบำเพ็ญ  เจียะรัตน์
นายก อบต.
	- ผมดูแล้วก็กลับไปกลับมา เราต้องให้ความสำคัญของแผนสมาชิกสภาเพราะมันเป็นแนวทางหรือกรอบการทำงานของอบต. ว่าอบต.เราจะเดินไปตามแนวทางไหน จึงต้องให้ความสำคัญที่เกี่ยวกับการบริการพี่น้องประชาชนภายในตำบล ไม่ว่าโครงสร้างพื้นฐาน ด้านสวัสดิการสิ่งแวดล้อมและด้านเศรษฐกิจ ฯลฯ ก็อยากจะให้ไล่ดูแต่ต้นไปทีละหน้า ถ้าตรงไหนผิดพลาดหรือตัวเลขผิดพลาดก็ได้แก้ไขไปเพื่อความรวดเร็วในการพิจารณาเห็นชอบนะครับ การเพิ่มแผนมันก็ต้องเพิ่มในขั้นตอนพิจารณาของคณะกรรมการตำบลนะครับ และการประชุมก็ได้ผ่านไปแล้ว สมาชิกสภาก็ต้องอยู่ที่ว่าจะอนุมัติหรือไม่อนุมัติเห็นชอบ ถ้าไม่เห็นชอบก็ต้องส่งร่างคืนไปคณะกรรมการระดับตำบลประชุมกันใหม่ และสมมุติแผนของหมู่ที่ ๔ โดยประชาชนเขามีส่วนร่วมในการพิจารณาและเป็นความต้องการของประชาคม เขาก็จัดลำดับความสำคัญและอยู่ที่ในหมู่นั้นๆ แต่สายหลังเมรุวันนั้นไม่ได้มีการเสนอ แต่ความยาว ๖๐ เมตร ตามที่สมาชิกบอกนั้น ก็สามารถเอางบกลางไปดำเนินการได้ โดยให้ผู้เดือดร้อนที่ตรงนั้นทำหนังสือร้องพร้อมรายชื่อเสนอขอมา ในส่วนของหมู่ที่ ๖ ดูแล้วไม่เกี่ยวกับการประปามันเป็นเรื่องที อบต.ต้องบริการอยู่แล้วและดำเนินการพออยู่แล้วถึงไม่อยู่ในแผนแต่ก็ไปโอนของบริหารที่ได้เสนอต่อสภา สามารถดำเนินการได้เพราะอยู่ในนโยบายของผู้บริหารอยู่แล้ว และการพิจารณาแผนก็แล้วแต่ท่านประธานสภาหรือสมาชิกสภา ถ้าท่านได้ไปดูและศึกษามาแล้วว่าร่างแผนฉบับนี้เรียบร้อยก็สามารถเห็นชอบได้ครับ ผมขอชี้แจงแค่นี้ครับท่านประธานฯ

	นายภักดี  ม้าแก้ว
ประธานสภา ฯ
	- ขอบคุณท่านนายกฯที่ได้ชี้แจงเพิ่มเติมนะครับ มีสมาชิกท่านใดจะเพิ่มเติม ขอเชิญครับ

	นายบุญสาร  ไกรทิยพ์
ส.อบต.หมู่ที่ ๔
	- เรียนประธานสภาที่เคารพ ผมว่าการพิจารณาร่างแผนพัฒนาสามปี สมาชิกพิจารณาว่าจะรับหรือไม่รับ ถ้าไม่รับก็ส่งกลับไปให้คณะกรรมการจัดทำแผนใหม่ ไม่น่ามาเพิ่มเติมตรงนี้ ผมขอชี้แจงเท่านี้นะครับ

	นายภักดี  ม้าแก้ว
ประธานสภา ฯ
	- ท่านอื่นมีหรือไม่ครับ ขอเชิญครับ

	นายสมศักดิ์   สงสว่าง 
ส.อบต.หมู่ที่ ๙
	- ในระเบียบวาระที่ ๓.๘ เรื่องพิจารณาขอความเห็นชอบร่างแผนพัฒนาตำบล ๓ ปี ( พ.ศ.๒๕๕๖ – ๒๕๕๘ ) ผมก็เข้าใจนะครับตามที่ท่านนายก และสมาชิกหมู่ที่ ๔ ชี้แจง ว่าร่างแผนฉบับนี้เราจะไปเพิ่มเติมหรือแก้ไขไม่ได้ แต่เราจะฝากข้อสังเกตในบางส่วนบางข้อที่ไม่สมบูรณ์ก็คงจะได้ เพราะคณะกรรมการแผนขอพิจารณามาแล้ว คือทางเราจะรับหรือไม่รับก็มี ๒ อย่าง เพราะในปีต่อไปก็ต้องมีการปรับปรุงแผนอีกแล้วก็จะเพิ่มก็คงได้นะครับ ขอบคุณมากครับ

	นายภักดี   ม้าแก้ว
ประธานสภา ฯ
	- ผมขอสรุปนะครับ ว่าเห็นพิจารณามาสมควรแล้ว ผมจะขอมติเลยนะครับ
- สมาชิกท่านใดเห็นชอบให้ประกาศใช้แผนพัฒนา ๓ ปี ( พ.ศ. ๒๕๕๖-๒๕๕๘) ขอมติยกมือด้วยครับ

	มติที่ประชุม
	- เห็นชอบ   ๑๕  เสียง
- ไม่เห็นชอบ   -     เสียง
- งดออกเสียง   ๑  เสียง  ( ประธานสภาฯ)

	นายภักดี    ม้าแก้ว
ประธานสภา ฯ
	- สรุปว่าสภาฯมีมติเห็นชอบเรื่องประกาศใช้แผนพัฒนา ๓ ปี นะครับ ต่อไปผมจะเข้าระเบียบวาระที่ ๔ เรื่องอื่นๆ

	
	ระเบียบวาระที่ ๔ เรื่องอื่นๆ

	นายภักดี   ม้าแก้ว
ประธานสภา ฯ
	- ในระเบียบวาระที่ ๔ สมาชิกจะมีเรื่องเสนอแนะหรือแจ้งเรื่องอะไรให้ผู้บริหารและสมาชิกทราบเพื่อเป็นประโยชน์ต่อส่วนรวม ก็ขอเชิญครับ

	นายจรัญ   หนูทอง
ส.อบต.หมู่ที่ ๔
	- เรียนท่านประธานไปยังผู้บริหารเรื่องการจ่ายขาดเงินสะสมครั้งก่อน ๕๐,๐๐๐ บาท เพื่อถมหลุมบ่อในบ่อล้อพัฒนาโดยยางมะตอยยังไม่ได้ดำเนินการเลยครับ จะหมดสมัยแล้ว และเรื่องที่ ๒ ผมแจ้งไฟฟ้าสาธารณะหมู่ที่ ๔ (บ่อล้อพัฒนา) ขำรุดจำนวน ๗ จุด อบต.รับพนักงานไฟฟ้าหรือประปาผมไม่ทราบ ผมแจ้งไปประมาณ ๗ เดือนยังคงมีวาระอยู่ ๒ เดือนกับ ๒๙ วัน ของผมยังไม่ได้ดำเนินการเลยนะครับ  บริหารช่วยแจ้งความจำเป็นให้ผมทราบด้วยนะครับ ขอบคุณครับ

	นายณรงค์  ถาวรนุวงศ์
ส.อบต.หมู่ที่ ๓
	- กราบเรียนท่านประธานสภาฯที่เคารพและผู้ที่เข้าร่วมประชุมทุกท่าน ในหมู่ที่ ๓ ผมขอฝากเรื่องไฟฟ้าสาธารณะของหมู่ที่ ๓ ที่อยู่ในข้อบัญญัติแล้วไม่ทราบว่าจะได้ดำเนินการหรือไม่ครับ ขอบคุณครับ

	นายสวัสดิ์   ชุมคง
ส.อบต.หมู่ที่ ๙
	- เรียนท่านประธานสภาฯผู้บริหารและสมาชิก ผมอยากทราบว่าบ่อบาดาลของหมู่ที่ ๙ ได้เจาะเสร็จเรียบร้อยแล้วและเมื่อไหร่จะได้ใช้น้ำครับ ขอบคุณครับ

	นายสาธิต   โสมจันทร์
ส.อบต.หมู่ที่ ๒
	- เรียนท่านประธานสภาฯผู้บริหารและสมาชิกทุกท่าน ผมอยากถามเรื่องไฟฟ้าสาธารณะของหมู่ ที่ ๒ งบประมาณ ๑๕๐,๐๐๐ บาทในข้อบัญญัติงบประมาณรายจ่ายประจำปี พ.ศ.๒๕๕๕ ให้ช่วยดำเนินการให้ด้วยนะครับ และอีกอย่างผมมีเรื่องจะบอกกับเพื่อนสมาชิกสภา ผมคงจะเข้าร่วมประชุมสภาในครั้งนี้เป็นครั้งสุดท้าย เพราะผมจะลาออก และอุปสมบทในวันที่ ๒๘ กรกฎาคม ๒๕๕๕ ขอเชิญเพื่อนสมาชิกทุกท่านไปร่วมงานบุญนะครับ ผมจะบวชเข้าพรรษานะครับ ผมก็เป็นสมาชิก มา ๓ สมัย ๓ ปี และขออวยพรให้เพื่อนสมาชิกทุกท่านที่จะลงสมัครสมัยหน้าประสบความสำเร็จและตลอดถึงฝ่ายบริหาร ขอให้ท่านทำงานเพื่อส่วนรวมอย่าทำงานเพื่อส่วนตัวนะครับ  และทำงานอย่างตรงไปตรงมาเพื่อประโยชน์ของชาวบ้านและขอฝากสักอย่างขอให้ทำงานมีผลงานที่เป็นชิ้นเป็นอันงานโบว์แดงเพราะท่านจะจบปริญญาตรีแล้ว ขอให้ท่านประสบความสำเร็จ    นะครับ

	นายอิ่น   มีแก้ว
ส.อบต.หมู่ที ๑๐
	- ผมจะเน้นงบประมาณประจำปี พ.ศ. ๒๕๕๕ ใกล้จะหมดวาระแล้วนะครับ ถนนหมู่ที่ ๑๐ และเสียงตามสายก็ยังไม่ได้ทำ ผมขอฝากนายกช่วยเร่งให้เร็วๆเพราะชาวบ้านก็ถามผมตลอด

	นายธีรชัย  หนูทอง
ส.อบต.หมู่ที่ ๘
	- ท่านประธานที่เคารพผมมีเรื่องจะฝากนะครับเรื่องแรกก็เรื่องบริษัทไทพิพัฒน์ที่มาดำเนินการถนน ๔ เลน เพราะขณะนี้เขากำลังติดยางมะตอย ก็ทำให้เกิดควันละอองเยอะ ผมสังเกตมาประมาณ ๒ เดือนที่แล้ว ที่ผมมาพูดตรงนี้เมื่อก่อนตอนเขาทำงานก็จะมีพัดลมไอน้ำเพื่อไม่ให้ฝุ่นละอองฟุ้งกระจาย แต่มาช่วงนี้มันไม่มีจึงทำให้ฝุ่นละอองออกมาจากการติดยางมะตอย ทำให้สภาพอากาศไม่ดีและข้างบริษัทก็มีศูนย์เด็กเล็กจีรวิทย์อยู่ด้วย ผมคิดว่าเด็กๆก็ต้องได้รับผลกระทบแน่นอนให้ฝ่ายบริหารไปดูด้วย ผมขอฝากไว้ด้วยนะครับ เรื่องที่สองก็เรื่องถนนของหมู่ที่ ๘ ที่เหลืออยู่ ๑ สาย ขอฝากให้รีบๆดำเนินการด้วย และหมู่อื่นๆก็เหมือนกันนะครับ ขอบคุณครับ

	นายสมศักดิ์   สงสว่าง
ส.อบต.หมู่ที่ ๙
	- เรียนท่านประธานและเพื่อนสมาชิกทุกท่าน ผมมีเรื่อง ๒-๓ เรื่องที่ต้องแจ้งและฝากฝ่ายบริหารให้ดำเนินการด้วยนะครับ
- เรื่องที่ ๑ เรื่องแผนพัฒนา ๓ ปี ในหน้า ๔๘-๔๙ มีการซ้ำซ้อนกันด้วย ของหมู่ที่ ๙ 
- เรื่องที่ ๒ เรื่องน้ำประปาหมู่บ้านที่ผ่านมาของหมู่ที่ ๙ มีปัญหาที่ยาวนานมากส่วนที่อยู่ฝั่งถนนการะเกด ส่วนบนเนินจะมีเวลาสั้นๆน้อยๆผมก็ประสานกับคนรับผิดชอบประปาทางโทรศัพท์ก็ไม่ทราบสาเหตุและจะมีวาล์วน้ำที่บ่อล้อค้าไม้ เป็นวาล์วน้ำที่ปิดระหว่างหมู่ ๓ กับหมู่ ๙ เพราะมันเป็นสายเมนหลักที่จะไปริมคลองการะเกด มีคนไปปิดวาล์วน้ำเอาไว้และคนทำน้ำประปาก็ไปเจอ และพอเปิดได้วันเดียวก็มีคนไปปิดอีก ผมก็บอกให้ผู้ผลิตน้ำประปาให้ไปถอดวาล์วน้ำประปาออกไปเลย พอแก้ปัญหาตรงนั้นน้ำก็ไม่ไหลครับ ผมก็ขอรถน้ำที่ผมจะฝากผู้บริหารเรื่องการขอรถน้ำกว่าจะขอได้ต้องมีเรื่องมากนะครับ ที่จริงฝ่ายบริหารน่าจะแก้ปัญหาตรงนั้นได้เพราะรู้ว่าเขาไม่มีน้ำใช้ต้องให้รถไปบริการเขาได้เลยนะครับ และปัญหาอีกคือคนขับรถน้ำไปทะเลาะกับชาวบ้าน ถ้าไม่บอกสมาชิกและผู้บริหารก็คงจะไม่ทราบนะครับให้ฝ่ายบริหารว่ากล่าวตักเตือนบ้างนะครับ เพราะเมื่อน้ำประปาไม่ไหลผู้บริหารก็ต้องแก้ไขปัญหาให้เขาด้วยเพราะเขาเดือดร้อนเป็นเดือนนะครับ และมีอีกเรื่องหนึ่งคือว่าผมขอน้ำจากนายก นายกให้ไป ๑ คัน แต่มันไม่พอผมเลยประสานกับผู้ขับรถน้ำว่าขอเพิ่มน้ำอีก     ๑ คัน โดยผมจะให้ซื้อเบียร์ให้คนขับกลายเป็นเขาพูดกันว่าผมซื้อน้ำไปแจกชาวบ้านไม่ใช่มันคลาดเคลื่อนกัน ท่านปลัดก็รู้ตรงนั้น และอีกเรื่องที่ผมจะฝากไว้เรื่องบ่อบาดาลของหมู่ที่ ๙ ที่สมาชิกหมู่ที่ ๙อีกท่านคงได้ถามแล้ว ว่าได้เจาะบ่อบาดาลไว้แล้ว และวันนี้ผมจะเรียนผ่านท่านประธานไปยังท่านนายก และท่านรองนายกเรื่องทางเข้าบ่อบาดาล มันติดตรงทางเข้าเข้าไม่ได้ทางเข้ามันติดอยู่ตรงที่ดินของพี่ชายรองนายก และที่ดินที่จะถึงบ่อบาดาลก็เป็นที่ดินของญาติของแฟนผม ผมก็ได้พูดขอไว้แล้ว แต่ก่อนจะถึงตรงนั้นมันต้องผ่านที่ดินของพี่ชายท่านรองนายกก่อน ผมต้องการให้อุทิศที่ดินเพื่อทำทางเข้าไปบ่อบาดาล ท่านรองนายกก็บอกว่าไม่มีปัญหาตั้งแต่วันที่มีการแข่งกีฬาของตำบล เรื่องที่จะได้ใช้หรือไม่ได้ใช้มันก็ต้องอยู่ที่ทางเข้านะครับ เสาไฟฟ้าก็เข้าไปประมาณ ๘ ต้นและช่างก็ได้ไปวัดไว้เรียบร้อยแล้ว และทางเข้าอะไรก็ได้แล้ว แต่ไปติดทางที่ดินพี่ท่านรองนายกไปขอที่ของคนอื่นเขาเยอะแล้วพี่ของท่านรองก็น่าจะอุทิศให้บ้าง ผมต้องการความชัดเจนว่าจะได้หรือไม่ได้เพราะชาวบ้านเขารอใช้น้ำอยู่ครับ และอีกเรื่องการเอาแผนเข้าข้อบัญญัติโครงการขุดเจาะบ่อบาดาลอยู่ลำดับที่ ๑ เวลาคณะผู้บริหารพิจารณานิดนึงถ้าหากว่าบ่อบาดาลที่เจาะแล้วและได้ใช้น้ำแล้วผมอยากจะให้เลื่อนโครงการที่ ๒ ขึ้นมา ผมขอฝากผู้บริหารพิจารณาด้วยนะครับ และอีกโครงการในกลุ่มอาชีพ กลุ่มเลี้ยงปลาอยู่อันดับที่ ๑ แต่การรับเงินอุดหนุนมันต้องจดทะเบียนกลุ่มอย่างน้อย ๑ ปี เพราะผมกลัวว่ากลุ่มของเขาไม่ทราบว่าจดทะเบียนแล้วหรือยัง พอเข้าขอบัญญัติและก็ไม่สามารถดำเนินการได้งบประมาณก็สูญเปล่านะครับ และเลื่อนไปทำโครงการอื่นในข้อบัญญัติในปี ๕๖ ผมก็อยากฝากไว้ด้วยนะครับ และผมอยากได้คำตอบเรื่องที่ดินที่จะทำทางเข้าบ่อบาดาลว่าท่านรองนายกสามารถดำเนินการได้หรือไม่ ขอขอบคุณมากครับ

	นายอดุลย์   หนูทอง
ส.อบต.หมู่ที่ ๘
	- ในวาระอื่นคือผมมาทวงสัญญาตามที่ท่านรองสัญญา ข้อแรก เรื่องขอเลื่อนเสาไฟฟ้าไว้ในที่สาธารณะ ๑ ปีแล้วนะครับ ของหมู่ที่ ๔ ที่อยู่ติดกันเลื่อนเสาออกมาแล้ว แต่ของหมู่ที่ ๘ ยังไม่ได้ดำเนินการสาเหตุเพราะว่าถนนมาหลังเสาไฟฟ้าลงแล้ว เช่นทางสาย?และของหมู่ที่ ๔ สายตรงกับหนองหอยผมไม่รู้ว่าชื่อถนนอะไร แต่ถนนกับไฟฟ้ามาพร้อมกัน ทำให้เกิดการเปรียบเทียบขึ้นมา ผู้บริหารไม่เป็นไรหรอกครับไม่มีการเปรียบเทียบ แต่พูดถึงสมาชิกยิ่งกระแสของผมไม่ค่อยดีเท่าไร เขาบอกว่าไม่ได้ทำอะไรเลย มาอยู่เกือบ ๗-๘ ปีแล้วนะครับ ผมเคยทำเรื่องให้ อบต.ประสานเกือบสามปีแล้ว ก็ไม่ทราบว่าทำไมยังไม่ได้เนินการเลย ของหมู่ที่ ๔ ขอมาเขาเรียบร้อยแล้ว ผมน้อยใจนะครับกรุณาช่วยดำเนินการด้วยนะครับ เช่นบ้านผมหลังเล็กอยู่แล้วและสายไฟก็ผ่านบนหลังคา ถ้าสายไฟขาดลงมาก็เสียชีวิตหมดทั้งครอบครัวเลยนะครับ ผมขอให้เลื่อนทั้งหมู่บ้านเลยนะครับที่สายไฟฟ้าอยู่บนบ้านเรือนนะครับ และเรื่องที่ ๒ ขอเลื่อนท่อประปาด้วยนะครับไปไว้ที่สาธารณะด้วยนะครับ มันจะได้เป็นระเบียบ นี้พอชาวบ้านจะปลูกพริกจอบขุดลงไปก็ถูกท่อประปาแตก ถ้าไปไว้ที่สาธารณะไม่มีใครหรอกครับที่จะบุกรุก ข้างบนไฟฟ้าข้างล่างเป็นท่อประปาและแตกอยู่บ่อย และอีกเรื่องเมื่อวันที่ ๑๐ มีนาคม ที่ผ่านมางบประมาณปีนี้มีน้อยปีก่อนรู้สึกว่า ๓๐๐,๐๐๐ บาท แต่ปีนี้รู้สึกว่า ๒๕๐,๐๐๐ บาทหรือ ๒๐๐,๐๐๐ บาท ผมก็ไม่แน่ใจนะครับ จึงลดระยะเวลาการแข่งขันกีฬา และลดทีมทุกกีฬาที่ลงการแข่งขันเพื่อจะให้พองบประมาณ แต่ที่ไหนได้ละครับจ่ายไป ๓๐๐,๐๐๐ บาทหรือ ๒๕๐,๐๐๐ บาท ผมไม่แน่ใจนะครับ เมื่อลดงานลดวันจ่ายไปหมดหรือไม่ครับ ๒๕๐,๐๐๐ บาทและตามระเบียบเครื่องกีฬาซื้อได้แต่ของเด็กรองเท้านักเรียนซื้อไม่ได้ ตามระเบียบการแข่งขันของเด็กให้ใส่รองเท้านักเรียนลงเละล่นในการแข่งขันได้เท่านั้น ถามคนนั้นให้ไปถามคนโน้น ถามคนโน้นก็ให้ไปถามคนนี้ ผมเลยไม่รู้จะไปถามใคร ช่วยตามให้ด้วยนะครับเรื่องรองเท้านักเรียนประมาณ ๔๐ คู่ และคู่ละ ๑๘๐ บาท หรือ ๒๐๐ บาทผมก็ไม่แน่ใจงบประมาณมีน้อยแต่ถ้าเราเปรียบเทียบระยะเวลาการแข่งขันและจำนวนนักกีฬามันต่างกันเยอะถ้าจ่ายหมดหรือไม่หมดก็ควรซื้อรองเท้าให้เด็กด้วยนะครับโอนมาจากหมวดอื่นก็ได้ อย่าให้เด็กที่เป็นเด็กที่ดีของชาติพูดกันเต็มปากไม่ว่าเวทีตรงไหนแต่ไมได้ทำอะไรให้เกิดประโยชน์กับเด็ก ถ้าได้ออกทีวีถ่ายรูปกับท่านนายอำเภอ ผู้ว่าฯ เต็มที่นะครับชอบกันจริงๆ แต่เรื่องสร้างพื้นฐานประเทศไม่คิดจะสร้าง แล้วประเทศจะออกมาดีได้อย่างไรละครับ ขอบคุณครับ

	นายสวัสดิ์   ชุมคง
ส.อบต.หมู่ที่ ๙
	- คือเรื่องแผน ๓ ปี ของหมู่ที่ ๙ เรื่องการเจาะบ่อบาดาลที่สมาชิกสมศักดิ์ว่าให้เลื่อนอันดับ ๒ ขึ้นมา ผมว่าไม่น่าจะเลื่อน เพราะตรงนี้เป็นความประสงค์ของชาวบ้าน และหมู่ที่ ๙ มีปัญหาเรื่องน้ำไม่พอทุกปี และลูกที่เจาะแล้วผมก็ไม่มั่นใจว่าน้ำจะพอนำมาใช้หรือไม่พอนะครับและตามแผนผมอยากให้เจาะอีกลูกและเจาะตรงสนามกีฬาและลูกที่กำลังจะใช้อยู่ได้ใช้และเพียงพอก็สามารถเอาไปช่วยหมู่อื่นก็ยังได้เพราะเรื่องน้ำประปาก็มีปัญหาทุกปี ถ้ามีน้ำเพียงพอก็คงจะไม่มีปัญหา ผมจึงเห็นว่าสมควรเจาะบ่อบาดาลอีกลูกนะครับ ขอบคุณครับ

	นายอิ่น  มีแก้ว
ส.อบต.หมู่ที่ ๑๐
	- การพูดเรื่องการเจาะบ่อบาดาลและของหมู่ที่ ๑๐ เจาะไปแล้ว ๑ ลูกแต่ไม่มีน้ำ ก็ขอฝากด้วยนะครับว่าเจาะไปแล้ว และงบประมาณ ๒๐๐,๐๐๐ บาท ตอนนี้ยังเหลืออยู่เท่าไรนะครับ ไม่ทราบว่าจะเจาะอีกได้หรือไม่นะครับ ผมขอฝากท่านนายกนะครับ เพราะยังมีที่ที่เจาะได้ก็มี ก็ฝากท่านนายกด้วยนะครับ เพราะชาวบ้านเขาถามผมก็ตอบไม่ได้ให้ท่านนายกตอบให้ชาวบ้านรู้ด้วยนะครับ ขอบคุณครับ

	นายบุญสาร   ไกรทิพย์
ส.อบต.หมู่ที่ ๔
	- ในวาะเรื่องที่ ๔ เรื่องอื่นๆ ผมขอฝากฝ่ายบริหารหรือโครงการต่างๆตามข้อบัญญัติงบประมาณปี ๒๕๕๕ พยายามทำให้หมดนะครับ เพราะใกล้จะหมดวาระแล้ว และก็ขอฝากเรื่องการจ่ายขาดเงินสะสมก็ให้รีบดำเนินการด้วยนะครับเพราะชาวบ้านเดือดร้อนและรออยู่ คือให้บริหารดำเนินการโครงการให้เสร็จทุกโครงการนะครับ ขอบคุณครับ

	นายสมศักดิ์  สงสว่าง
ส.อบต.หมู่ที่ ๙
	- ที่ผมพูดว่าเรื่องบ่อบาดาลว่าถ้าลูกที่เจาะแล้วใช้ได้เราจะได้ไม่ต้องเสียงบประมาณไปเจาะอีกและได้เอางบประมาณที่จะเจาะบ่อบาดาลไปทำโครงการอื่นอีก แต่ถ้าลูกนั้นใช้ไม่ได้เราก็คงตั้งโครงการไว้เหมือนเดิมนะครับ และผมก็รู้ว่าน้ำประปาหมู่ที่ ๙ ต้องเอาน้ำประปาจากหมู่ที่ ๓ แต่ถ้าเรามีบ่อในหมู่บ้านเองก็ดีกว่าเพราะจะได้มีน้ำใช้เพียงพอจะได้หมดปัญหาเรื่องน้ำประปาไม่ไหลเหมือนที่ผ่านมา ผมเป็นผู้ประสานขอรถน้ำให้ชาวบ้านที่คลองการะเกดที่น้ำไม่ไหลเกือบเดือน ประสานทางนายกบ้างท่านปลัดด้วยครับ ขอขอบคุณครับ

	นายเชวง   เขียวบม
ส.อบต.หมู่ที่ ๓
	- ผมขอสอบถามท่านนายกว่าถนนระหว่างหมู่ที่ ๓ กับหมู่ที่ ๑๐ จะทำได้หรือไม่ได้ เพราะเวลาก็จะหมดให้ท่านนายกเร่งด้วยนะครับ เพราะในหมู่ที่ ๓ ก็มีถนนสายนี้แหละครับที่ยังไม่ได้ดำเนินการและชาวบ้านก็เดือดร้อนในการเข้าออก ผมจึงขอฝากท่านนายกช่วยจัดแจงด้วยนะครับ

	นายไชยวุฒิ   แก้วเนิน
รองนายก อบต.
	- เรื่องในข้อบัญญัติหรือจ่ายขาดเงินสะสมและมีการดำเนินการยังไม่แล้วเสร็จก็ของหมู่ที่ ๕ กำลังดำเนินการอยู่ และของหมู่ ๔ นายกก็ได้ซื้อยางมะตอยมาไว้แล้ว และกำลังประสานกับบริษัทที่ทำถนน เขาก็บอกให้คุยกับผู้จัดการและได้ประสานงานแขวงการทางที่เขามาซ่อมแซมถนนไปบ้านเนินธัมมัง มีรถบดขนาดเล็ก ซ่อมแซมถนน เลยทำหนังสือขอรถบดนำมาจะซ่อมแซมในถนนบ่อล้อพัฒนาส่วนโครงการของหมู่ที่ ๘ สายวังน้อย – นายพา ได้ประสานกับผู้รับเหมาแต่ผู้รับเหมาเขาบอกว่าเขากำลังทำงานอยู่ที่หัวไทร เพราะเขาคิดราคาถูกและก็ทำได้ดีและมีเครื่องจักรพร้อม และเรื่องน้ำประปามีปัญหามา ๒๐ กว่าวัน เราแก้ปัญหากันอยู่ไม่ได้นิ่งเฉย นายกเองก็ลงพื้นที่เองลงกับพนักงานเดินเคลียร์ตามท่อประปา ๕-๖ คน เช็คไปเลยทุกครัวเรือน ผมอยู่ในพื้นที่ต้องแก้ปัญหาทุกวัน ปัญหาทุกหมู่บ้านเราต้องแก้ปัญหาให้เขา ไม่ใช่ว่าหมู่หนึ่งหมู่ใดเราต้องดูแลทุกหมู่ทั้ง ๑๐ หมู่บ้านนะครับ และก็เจอปัญหาที่ทำไมน้ำประปาไม่ไหล ไปเจอหมู่ที่๓ คือมาตรประปาน้ำดิบมาต่อเชื่อมกับประปาหมู่บ้าน พอประปาน้ำดิบไม่ไหลน้ำประปาของ อบต.ก็ไหลเข้าท่อประปาดิบนี่คือปัญหาที่ทำให้น้ำไม่ไหล ตอนนี้ได้สั่งให้เจ้าหน้าที่ของ อบต.ตัดอุดประปาน้ำดิบไม่ให้ต่อรวมกับประปาของ อบต.แยกออกจากกันและเดี๋ยวนี้น้ำก็เริ่มมีใช้แล้วในหมู่ที่ ๙ ผมเจอทุกวันชาวบ้านด่าบางคำไม่สามารถพูดได้ เช่นตอนนี้ชาวบ้านไม่มีน้ำล้าง..แล้ว เราก็ต้องรับฟังและบอกเขาว่าเรากำลังหาสาเหตุอยู่พอพบก็ดำเนินการเลยไม่ใช่ได้อยู่เฉยๆ ส่วนเรื่องบ่อบาดาลของหมู่ที่ ๙ ที่สมาชิกพูดมามันไม่ตรงกับปัญหาที่ผมเจอมานะครับ คือเขาจะปิดทางตั้งแต่วันแรกที่รถเข้าไป แต่ผมและนายกก็ไปขอว่าให้เขาทำงานให้เสร็จแล้วค่อยปิด เขาบอกว่ารถเข้าไปไม่ได้บอกเขา แต่ผมก็ขอร้องว่าให้รถทำงานสำเร็จก่อนแล้วจะปิดก็ไม่ว่าเพราะผมรู้ว่ามันมีปัญหาอะไรกันอยู่เพราะเป็นญาติๆกันทั้งนั้น รู้ว่าใครเป็นอย่างไรก็รู้ทั้งนั้นและเรื่องถนนผมต้องดำเนินแก้ไขปัญหาเพื่อให้ได้ใช้น้ำประปาให้ได้และเรื่องที่ดินผมก็เข้าเคลียร์แล้วเพื่อทำถนนเข้าไปผมแก้ปัญหากันและเคลียร์ได้แล้ว ทุกคนต้องช่วยกันแก้ไขปัญหาที่เกิดขึ้นไม่ใช่มาว่าแต่บริหารอย่างเดียว สมาชิกก็สามารถช่วยได้เพราะว่าอยู่ในพื้นที่และผลประโยชน์ก็ได้กับชาวบ้านญาติพี่น้องของเราเองนะครับ ผมทำงานทุกวันและไม่เคยหนีปัญหา แต่ผมไม่พูดว่าผมได้ทำอะไรบ้าง ผมทำชาวบ้านเขารู้เขาเห็นว่าผมทำอะไร ผมไม่เคยหนีปัญหาผมพยามยามแก้ปัญหาทุกเรื่อง ขอขอบคุณครับสวัสดีครับ

	นายสมศักดิ์   สงสว่าง
ส.อบต.หมู่ที่ ๙
	- ผมขอทำความเข้าใจเล็กน้อยเดี๋ยวจะเข้าใจผิดกันไปใหญ่นะครับ ตามที่ท่านรองชี้แจงผมว่าบริหารไม่ได้แก้ไขปัญหาน้ำประปาไม่ไหล ผมไม่ได้ว่าผู้บริหารไม่แก้ไขเรื่องน้ำประปาไม่ไหลผมพูดเรื่องรถน้ำนะครับขั้นตอนที่ขอใช้ไปบริการชาวบ้านมันยากและลำบาก ผมรู้ว่าบริหารเพราะมีคนโทรบอกผมทุกวัน และอีกเรื่องคือเรื่องที่ดินนะครับ วันนั้นที่ผมมาพูดเพราะระยะเวลามันเนิ่นนานเพราะว่าวันนั้นมีช่าง อบต.และลูกจ้างไปดูสถานที่และวัดความยาวถนน ตั้งแต่วันนั้นจนถึงวันนี้ระยะเวลาตั้งนาน ผมอยากถามว่าได้หรือไม่ได้ ถ้าได้ท่านก็ต้องบอกว่าได้ถ้าไม่ได้ก็บอกว่าไมได้ ผมรู้ว่าตรงนั้นมีปัญหาแต่ทำไมต้องเนิ่นนานมาถึงวันนี้ละครับ ผมถามช่างช่างว่าท่านรองนายกบอกว่าเดี๋ยวได้เดี๋ยวได้เพราะเวลาก็เป็นเดือนกว่าแล้ว เพราะว่าฝั่งที่ผมประสานอยู่เขารออยู่นะครับ เขาพร้อมที่จะให้แต่ถ้าฝั่งนี้ไม่ได้เขาก็ไม่ต้องเซ็นต์ใบอุทิศให้แต่ฝั่งโน้นเขาพร้อมจะให้อยู่แล้วครับตลอดเวลาครับ ขอขอบคุณมากครับ

	นายบำเพ็ญ   เจียรัตน์
นายก อบต.
	- เรียนท่านประธานสภานะครับ ผมขอชี้แจงตามที่สมาชิกถามและเท่าแต่สมาชิกที่อยู่นะครับ คนที่ไม่อยู่คงไม่ต้องตอบนะครับ มาในหมู่ที่ ๔ ที่เกี่ยวกับไฟฟ้าสาธารณะผมพยายามเร่งแต่ ๗ เดือนตั้งไว้ไม่ใช่ขอบอกว่าคงจะและตรงในบ่อล้อพัฒนาก็เป็นจุดเสี่ยงต่อความปลอดภัยผมก็เห็นด้วยที่สมาชิกให้ดำเนินการตรงนั้น และที่เกี่ยวกับการซ่อมหลุมบ่อยางมะตอย ผมก็ตั้งใจเนื่องจากงบประมาณมีน้อย ก็ซื้อยางมะตอยมาแล้ว ผมก็สำรองจ่ายเงินไปแล้วผมก็พยายามจะซ่อม ก็หาผู้รับจ้างอยู่แต่ก็ไม่มีคนเอา และพอดีเห็นแขวงการทางเขาซ่อมถนนบ้านเนินธัมมังหมู่ ๕ มีรถบดถนนตัวเล็กก็กำลังประสานอยู่แต่ไม่ทราบว่าจะได้หรือไม่นะครับ และเรื่องไฟฟ้าสาธารณะหมู่ที่ ๓ ที่ตั้งไว้ในงบประมาณรายจ่ายประจำปี ๒๕๕๕ ตอนนี้การไฟฟ้าได้แจ้งการประมาณราคามาแล้ว  อบต.ก็จะดำเนินการให้ไฟฟ้าเข้ามาดำเนินการและของหมู่ที่ ๒ ด้วย และหมู่ที่ ๙ ท่านรองก็ได้ชี้แจงไปแล้ว มาหมู่ที่ ๒ อีกเรื่องหนึ่งก็ขอขอบคุณสมาชิกหมู่ที่ ๒ ที่ให้ อบต.มีผลงานที่โดดเด่นนั้นบริหารก็พยายามดำเนินการ อบต.ของเราพี่น้องประชาชนมันเป็นเครื่องบ่งบอกตรงนั้นและที่เราต้องฟัง เราไม่ต้องขึ้นป้ายว่าเราทำอะไร ประชาชนเป็นผู้บ่งบอกผลงานของเราอยู่แล้ว และเขาก็เห็นอยู่แล้วนะครับ มาหมู่ที่ ๑๐ เรื่องรายจ่ายประจำปีการทำถนนหินคลุกก็พยายามเร่งให้นะครับ และมาหมู่ที่ ๘ นะครับ ไปที่เรื่องบริษัทไทพิพัฒน์ตรงนี้ก็เป็นความหวังดีของสมาชิกเกี่ยวกับระบบการตรงนี้ถ้าในระเบียบก็ไม่แน่ใจนะครับ แต่ถ้าเป็นการก่อสร้างที่ดีต้องขออนุญาตและผ่านการตรวจสอบของกระทรวงอุตสาหกรรมและนี่เป็นการชั่วคราวแต่มีผลกระทบ อบต.ต้องรับผิดชอบเพราะมีอันตรายต่อสุขภาพของพี่น้องราษฎรในพื้นที่เป็นเรื่องสำคัญ ก็ผ่านท่านประธานสภาไปยังท่านปลัดให้ทำหนังสือถึงบริษัทขอความร่วมมือในการแก้ไขปัญหาเรื่องฝุ่นละอองที่เกิดจากขั้นตอนการผลิตยางมะตอยตรงนั้นด้วยและอ้างวาระประชุมในตรงนี้ไปด้วย และขอบคุณสมาชิกที่เป็นห่วง และมาหมู่ที่ ๘ เกี่ยวกับสายในวังคงจะทันเพราะยังเวลาอีก ๓ เดือนน่าจะเสร็จนะครับ ก็พยายามประสานผู้รับจ้าง และหมู่ที่ ๙ ท่านรองได้ชี้แจงแล้ว และคนขับรถน้ำผมเองพยายามและได้ตักเตือนแล้วและขอฝากปลัดช่วยด้วย และกลับมาหมู่ที่ ๘ อีกนิดเรื่องเสาไฟฟ้าตรงนี้ผมก็เข้าใจดี หมู่ ๘ มี ๒ สาย คือสายหนองหอยและสายวังราษฎร์ และสายวังราษฎร์ก็เดือดร้อนเรื่องสายไฟฟ้าพาดผ่านบนหลังคาบ้านเรือนของชาวบ้าน แต่จู่ๆเขาก็มาเลื่อนได้เสาเดียวแล้วก็หายไป ก็พยายามจะทำให้มาตรฐานเดียวกันกับหมู่ที่ ๔ นะครับ เดี๋ยวผมจะประสานไฟฟ้าอีกครั้งนะครับ และเรื่องการย้ายสายเมนท่อประปา ตรงนั้นต้องใช้งบประมาณของ อบต.เพราะระยะทางประมาณ ๕๐๐-๖๐๐ เมตร ก็กลัวว่างบประมาณจะไม่พอ แต่น่าจะเข้าแผนของหมู่บ้านเพื่อเข้าข้อบัญญัติหรือเดี๋ยวผมจะดูงบกลางให้นะครับ และให้ผู้เดือดร้อนแจ้งเข้ามายัง อบต. เพราะประปาได้เกิดก่อนที่จะมีถนนในตรงนั้นและที่ประปาเดิมอยู่ก็เป็นที่ทางสาธารณะที่เขากันไว้กว้างประมาณ ๓ เมตรถามว่ามันอยู่ในที่สาธารณะหรือไม่แต่เพื่อจัดระเบียบหมู่บ้านก็เลื่อนมาอยู่ตามแนวถนนก็เป็นเรื่องที่ดีนะครับ และเรื่องหมู่ที่ ๓ เกี่ยวกับถนนระหว่างหมู่ที่ ๓ – หมูที่ ๑๐ ผมเองก็พยายามสมัยที่สองแล้วว่ามีปัญหากันมาตลอด และผมก็ได้ให้ทางที่ดินไปตรวจสอบทางสาธารณะในส่วนนั้น ก็ตั้งงบประมาณเพื่อใช้ในการรังวัดประมาณ ๖,๐๐๐ บาทสรุปว่าทางสาธารณะเหลืออยู่ ๔ เมตร และขอเพิ่มขยายถนนเป็น ๖.๕๐ เมตรผู้ที่เกี่ยวข้องก็เซ็นต์ใบอุทิศให้เรียบร้อยแล้ว แต่มาติดปัญหาอยู่ตรงที่ต้นยาง ๓ ต้น ซึ่งเป็นประเภทหวงห้ามประเภท ๑ แต่ผมก็พยายามประสานกับกระทรวงทรัพยากรและสิ่งแวดล้อมที่เขารับผิดชอบดำเนินการตัดโค่นต้นยางนั้น และเขาบอกว่าถ้าคุยกันได้และเข้าใจกันให้ทาง อบต.ตัดไปเลยเพราะถ้ารอก็จะช้า และพยายามประสานเพื่อจะตัดลงคงจะลำบากเพราะมีการไม่เข้าใจกันในตรงนั้น เพราะไม้ ๓ ต้นก็มีมูลค่าก็มากแต่ที่รังวัดวันนั้นต้นยาง ๓ ต้นนั้นมันอยู่ในที่ทางสาธารณะ แต่ต้องมีคนถือกรรมสิทธิ์อยู่นะครับ ถ้าเอาจริงๆไม้ก็เป็นของหลวงนะครับ มาตอนนี้เมื่อไม่ได้ตัดต้นยางผมจะบุกเบิกไปก่อนแล้วจะอ้อมต้นยางนั้นเพื่อใช้ประโยชน์และก็จะดำเนินการทำเรื่องขอตัดต้นไม้ด้วยและอ้อมต้นยางเพื่อให้รถกระบะวิ่งได้ไปพลางๆก่อนถ้าไม่ได้จะขออนุเคราะห์เจ้าของที่ตรงนั้นให้อ้อมไปก่อนพอเคลียร์ต้นไม้เรียบร้อยแล้วก็พยายามเคลียร์งบประมาณและช่างก็ได้ประเมินราคาไว้แล้วตรงนั้น ที่ยังเหลืออีก๓เดือนคิดว่าคงจะได้ทำก่อนหมดวาระนะครับ ก็แจ้งให้ผู้เดือดร้อนทราบเพราะเขาไม่มีทางเข้าออก และยังหมู่ ๑๐ อีกสายของนายประสิทธิ์ตรงนั้นก็จะดำเนินการให้เพราะเขาเดือดร้อน ยังมีเรื่องอื่นๆอีกหรือไม่ครับ และขอขอบคุณประธานสภา สมาชิกสภาก็เป็นเรื่องที่ดีที่เราได้มาคุยกันเช่นในบ่อล้อพัฒนาเพราะก็ต้องทำและเราก็ต้องมาร่วมกันพูดคุยเพื่อแก้ไขปัญหาต่างๆด้วยกัน เป้าหมายเดียวกันก็เพื่อประโยชน์สุขของประชาชนพี่น้องในตำบลของเรา ผมก็ขอกล่าวขอบคุณทุกๆท่านครับ

	นายภักดี   ม้าแก้ว
ประธานสภาฯ
	- ขอบคุณท่านนายกที่ได้ชี้แจงการแก้ไขปัญหาความเดือดร้อนและเรื่องที่สมาชิกไม่เข้าใจและเป็นห่วงและเวลาก็ ๔ โมงกว่าแล้วอย่างต่อเนื่องและขอขอบคุณสมาชิกและผู้บริหารที่ได้ร่วมประชุมในครั้งนี้หมดครบทุกวาระแล้วและเวลาก็สมควรแล้ว ผมขอปิดประชุมเพียงเท่านี้นะครับ สวัสดีครับ


ปิดประชุมเวลา
๑๖.๓๐ น
 (ลงชื่อ)     ภักดี      ม้าแก้ว                               (ลงชื่อ)     ชัยวัฒน์   สิทธิศักดิ์    ผู้จดบันทึกรายงานการประชุม
      (นายภักดี    ม้าแก้ว)      


        (นายชัยวัฒน์  สิทธิศักดิ์)
  ประธานสภา อบต.แม่เจ้าอยู่หัว


    เลขานุการสภา อบต.แม่เจ้าอยู่หัว

ผู้ตรวจรายงานการประชุม





 ลงชื่อ           บัญชา   ชัยเรือง     ประธานกรรมการ


                      (นายบัญชา    ชัยเรือง)       


                                                            


        ลงชื่อ        บุญสาร   ไกรทิพย์      กรรมการ


                     (นายบุญสาร   ไกรทิพย์)    


                                  


         ลงชื่อ         จรัญ    หนูทอง         กรรมการ


                      (นายจรัญ    หนูทอง) 

